
Supplementum 
ad XIII. Editionem 

MANUALIS THEOLOGIAE MORALIS 

A. R. P. Dominici Prummer OP 
AD TOMUM I 

111-116. De Ethica Situationis. 

Contra doctrinam moralem eiusque applicationem in Ecclesia catho¬ 
lica traditam multis in regionibus etiam inter catholicos spargi coepit 
systema ethicum quod plerumque nomine cuiusdam « Ethicae Situationis » 
venit, quamque dicunt non dependere a principiis ethicae obiectivae (quae 
ultimatim in «Esse» fundatur), sed cum ea non solum in eadem linea 
poni, sed eidem superordinari. 

Auctores qui hoc systema sequuntur decisivam et ultimam agendi nor¬ 
mam statuunt non esse ordinem obiectivum rectum, naturae lege deter¬ 
minatum et ex hac lege certe cognitum, sed intimum aliquod mentis unius¬ 
cuiusque individui iudicium ac lumen, quo ei in concreta situatione posito 
innotescit quid sibi agendum sit. Haec igitur ultima hominis decisio se¬ 
cundum eos non est, sicut ethica obiectiva apud auctores maioris momenti 
tradita docet, legis obiectivae ad particularem casum applicatio, attentis 
simul ac ponderatis, secundum regulas prudentiae, particularibus «situa¬ 
tionis » adiunctis, sed immediatum illud internum lumen et iudicium. Hoc 
iudicium saltem multis in rebus ultimatim nulla norma obiectiva, extra 
hominem posita atque ab eius persuasione subiectiva independente, 
quoad suam obiectivam rectitudinem ac veritatem est mensuratum, neque 
mensurandum neque mensurabile, sed sibi ipsi plene sufficit. 

Secundum hos auctores « naturae humanae » conceptus traditionalis 
non sufficit, sed recurrendum est ad conceptum naturae humanae «exis- 
tentis » qui quoad plurima non habet valorem obiectivum absolutum, sed 
relativum tantum ideoque mutabilem, exceptis fortasse illis paucis ele¬ 
mentis atque principiis quae ad naturam humanam metaphysicam (abso¬ 
lutam et immutabilem) spectant. Eiusdem valoris tantum relativi est 
traditionalis conceptus «legis naturae ». Perplura autem quae hodie cir- 

cumferuntur tamquam legis naturae postulata absoluta, nituntur secun¬ 
dum eorum opinionem et doctrinam in dicto conceptu naturae existentis, 
ideoque non sunt nisi relativa et mutabilia atque omni semper situationi 
adaptari queunt. 

Acceptis atque ad rem deductis his principiis, dicunt atque docent 
homines in sua quisque conscientia non imprimis secundum leges obiec- 
tivas sed mediante lumine illo interno individuali secundum intuitionem 
personalem iudicantes, quid ipsis in praesenti situatione agendum sit, a 
multis conflictibus ethicis aliter insolubilibus praeservari vel facile liberari. 

Multa quae in huius «Ethicae Situationis» systemate statuuntur, rei 
veritati sanaeque rationis dictamini contraria sunt, relativismi et moder- 
nismi vestigia produnt, a doctrina catholica per saecula tradita longe 
aberrant. Variis systematibus Ethicae non catholicae in non paucis asser¬ 
tis affinia sunt. 

Quibus perpensis, ad avertendum «Novae Moralis» periculum, de 
quo Summus Pontifex Pius Pp. XII in Allocutionibus diebus 23 Martii 
et 18 Aprilis 1952 habitis locutus est, et ad doctrinae catholicae purita¬ 
tem et securitatem tuendam, haec Suprema Sacra Congregatio Sancti 
Officii interdicit et prohibet hanc «Ethicae Situationis» doctrinam, quo¬ 
vis nomine designetur, in Universitatibus, Athenaeis, Seminariis et reli¬ 
giosorum formationis domibus tradi vel approbari, aut in libris, disserta¬ 
tionibus, acroasibus seu, ut aiunt, conferentiis, vel quocumque alio modo 
propagari atque defendi. 

Supr. S. Congr. S. Off. Instructio : De Ethica Situationis die 2 Eeb. 
1956 ; AAS 48 (1956) 144 sq. 

154- 158. De Ethica Situationis. 

Instructio Supr. S. Congr. S. Off. De Ethica Situationis d. 2 Eeb. 1956 ; 
cf. ad I, n. 111 -116. 

526. De mixtis conventibus cum acatholicis. 

Cum compertum sit variis in locis, contra Sacrorum Canonum praes¬ 
cripta et sine praevia S. Sedis venia, mixtos conventus acatholicorum 
cum catholicis habitos fuisse, in quibus de rebus fidei tractatum est, om¬ 
nibus in memoriam revocatur ad normam canonis 1325, § 3, prohibitum 
esse quominus his conventibus intersint, sine praedicta venia, cum laici, 
tum clerici sive saeculares sive religiosi. Multo autem minus catholicis li¬ 
citum est huiusmodi conventus convocare et instituere. Quapropter Ordi¬ 
narii urgeant, ut haec praescripta ab omnibus adamussim serventur. 

Quae quidem potiore iure observanda sunt, cum agitur de conventi¬ 
bus, quos « oecumenicos » vocant, quibus catholici, sive laici sive clerici, 
sine S. Sedis praevio consensu, nullo modo interesse possunt. 

Cum vero, tum in praedictis conventibus tum extra ipsos, etiam 
actus mixti cultus haud raro positi fuerint, denuo omnes monentur quam¬ 

libet in sacris communicationem ad normam canonum 1258 et 731, § 2, 
omnino prohibitam esse. 

Supr. S. Congr. S. Off. d. 5 Iunii 1948 ; AAS 40 (1948) 257. 

Cf. etiam Instructionem eiusdem S. Congr. Ad locorum Ordinarios 
«De motione oecumenica » d. 20, Dec. 1949 ; AAS 42 (1950) 142 -147. 

530. 

Cum quaesitum fuerit utrum fideles orientalis ritus teneantur, prae¬ 
terquam can. 1396 CIC, etiam can. 1399, Sacra Congregatio pro Ecclesia 
Orientali respondendum censuit : Affirmative. 

AAS 36 (1944) 25. 










Supplementum 
ad XIII. Editionem 

AD TOMUM II 


116. De sterilizatione. 

Proposito Supremae Sacrae Congregationi S. Officii dubio : «An li¬ 
cita sit directa sterilizatio sive perpetua sive temporanea, sive viri, sive 
mulieris », Emi ac Revmi Patres DD. Cardinales rebus fidei ac morum 
tutandis praepositi, feria IV, die 21 febr. 1940, respondendum decreverunt : 

« Negative, et quidem prohiberi lege naturae, eamque, quoad sterili- 
zationem eugenicam attinet, Decreto huius Congregationis, die 21 martii 
1931, reprobatam iam esse». 

Die 24 Feb. 1940 ; AAS 32 (1940) 73. 

131. De directa occisione insontium ex mandato auctoritatis publicae pe¬ 
ragenda 

Quaesitum est ab hac Suprema Sacra Congregatione : « Num licitum 
sit, ex mandato auctoritatis publicae, directe occidere eos qui, quamvis 
nullum crimen morte dignum commiserint, tamen ob defectus psychicos 
vel physicos nationi prodesse iam non valent, eamque potius gravare eius- 
que vigori ac robori obstare censentur ». 

... Emi ac Revmi Cardinales... respondendum mandarunt : 

Negative, cum sit iuri naturali ac divino positivo contrarium. 

... Ssmus D. N. Pius divina Providentia Papa XII... hanc ... reso¬ 
lutionem adprobavit, confirmavit et publicari iussit. 

Die 2 Dec. 1940 ; AAS 32 (1940) 553 sq. 

373. De hora competenti recitandi officium divinum in triduo sacro 

In triduo sacro, id est: feria V in Cena Domini, feria VI in Passione 
et Morte Domini, et sabbato sancto, si officium peragatur in choro, vel in 
communi, haec serventur : 

Matutinum et Uaudes non anticipantur de sero, sed dicuntur mane, 
hora competenti. In ecclesiis tamen, ubi feria V in Cena Domini Missa 
chrismatis mane celebretur, Matutinum et Uaudes eiusdem feriae V anti¬ 
cipari possunt de sero. 

Horae minores dicuntur hora competenti. 

Vesperae feria V et VI omittuntur, cum earum locum teneant func¬ 
tiones liturgicae principales horum dierum. Sabbato sancto vero dicuntur 
post meridiem, hora consueta. 

Completorium feria V et VI dicitur post functiones liturgicas vesper¬ 
tinas ; sabbato sancto omittitur. 

In privata recitatione, his tribus diebus, omnes horae canonicae dici 
debent, iuxta rubricas. 

Ex S. C. Rit. Decreto generali « Diturgicus hebdomadae sanctae ordo 
instauratur», n. 5 ; AAS 47 (1955) 840 sq. 

425. De dispensatione in votis reservatis 

An sub verbis can. 81 « a generalibus Ecclesiae legibus » comprehen¬ 
dantur vota Sedi Apostolicae reservata. 

R. Negative. { 

CPI d. 26 Ian. 1949 ; AAS 41 (1949) 158. j 

482. De loco adsistendi Missae 

An, non obstante praescripto can. 1249, legi de audiendo Sacro satis- S 

faciat qui Missae adstiterit in loco de quo in can. 822, § 4. 

R. Affirmative. = 

CPI d. 26 Mart. 1952 ; AAS 44 (1952) 497. 

602. De resistentia contra auctoritatis civilis abusum 

Concedendum sane est, ad christianam vitam explicandam, externa 
quoque subsidia, quae sensibus percipiuntur, esse necessaria, pariterque 
Ecclesiae, tamquam hominum societati, opus omnino esse, ad vitae usuram 
atque incrementum, iusta agendi libertate, ipsosque fideles iure gaudere 
in societate civili vivendi ad rationis conscientiaeque praescripta. 

Consequens ergo est, ut, quum nativae libertates ordinis religiosi ci- 
vilisque impugnentur, cives catholici id perferre patique non possint. 

Attamen horum quoque iurium libertatumque vindicatio, pro diversis 
rerum adiunctis, magis vel minus opportuna, magis vel minus vehemens 
esse potest. 

Vos autem ipsi, Venerabiles Fratres, pluries fideles vestros docuistis 
Ecclesiam, etiam cum gravi suo incommodo, pacis atque ordinis fautri¬ 
cem esse, omnemque iniustam rebellionem vel violentiam contra consti¬ 
tutas potestates condemnare. Ceterum apud vos confirmatum quoque 
est, si quando potestates ipsae iustitiam ac veritatem manifeste impugnent, 
ita ut vel fundamenta auctoritatis evertant, non videri cur improbari 
debeant cives illi, qui in unum coalescant ad tuendos semetipsos nationem¬ 
que servandam, licita atque idonea auxilia adhibentes contra eos, qui 
imperio abutantur ad rem publicam labefactandam. 

Quod si huius quaestionis solutio a singularibus rerum adiunctis 
necessario pendet, nonnulla tamen principia sunt in lumine collocanda: 

1. Vindicationes eiusmodi rationem medii seu finis relativi habent, 
non finis ultimi atque absoluti. 

2. Eaedem, tamquam media, esse debent actiones licitae, neque in¬ 
trinsece malae. 

3. Quum ipsas ad finem idoneas et adaequatas esse oporteat, eate- 
nus adhibendae sunt, quatenus ad propositum finem ex integro vel ex 
parte conducant, ita tamen, ut maiora damna communitati et iustitiae 
non afferant, quam ipsa damna resarcienda. 

4. Usus vero talium mediorum et plenum civilium politicorumque 
iurium exercitium, quum causas quoque ordinis mere temporalis techni¬ 
cique aut violentae defensionis complectantur, non attingunt directe mu¬ 
nus Catholicae Actionis, licet ad eandem officium pertineat catholicos viros 
instruendi ad propria iura recte exercenda, eademque ex communis boni 
necessitate iustis modis vindicanda. 

5. Clerus et Actio Catholica — quum ob missionem pacis amoris¬ 
que sibi concreditam omnes homines «in vinculo pacis» (Eph. 4, 3) devin¬ 
cire teneantur, plurimum ad nationis prosperitatem conferre debent, tum 
civium classium que coniunctionem maxime fovendo, tum obsecundando 
omnibus socialibus inceptis, quae a Christi doctrina moralique lege non 
discordent. 

Ex Encycl. Pii XI «Firmissimam constantiam» d. 28 mart. 1937 ; 
AAS 29 (1937) 196 sq. 

658, a) De abstinentia et ieiunio quadragesimali. 

Abstinentia et ieiunium tempore quadragesimae praescriptum, quod 
hucusque, iuxta can. 1252, § 4, sabbato sancto cessabat post meridiem, in 
posterum cessabit media nocte eiusdem sabbati sancti. 

Ex S. C. Rit., Decreto generali « Diturgicus ordo hebdomadae sanc¬ 
tae instauratur», n. 10 ; AAS 47 (1955) 841. 

Mitigatio legis ieiunii et abstinentia (pro tempore). 

... Ssmus Dominus Noster Pius divina Providentia Pp. XII decer¬ 
nere dignatus est pro omnibus fidelibus ritus latini, etiam pertinentibus 
ad Ordines et Congregationes Religiosas, facultatem Ordinariis concessam 
super praedictam legem dispensandi ita coarctari ut, a prima die proximae 
Sacrae Quadragesimae et donec aliter provideatur, abstinentia servetur 
singulis feriis sextis ; lex vero abstinentiae simul et ieiunii feria quarta 
Cinerum, feria sexta Maioris Hebdomadae, pervigiliis Assumptionis B. M. V. 
et Nativitatis D. N. I. C; (*) benigne tamen indulgens ut diebus 


(*) ... (propter) difficultates quae, ob locorum et temporum adiuncta, 

continenter obstant fideli observantiae legis ieiunii et abstinentiae pervigilio 
Festi Deiparae in Caelum Assumptae statutae, S. C. Concilii, omnibus ma¬ 
ture perpensis, de speciali S. P. mandato, praedictam obligationem deinceps 
ad pervigilium Festi Concept. Immaculatae B. M. V. pro omnibus Christi 
fidelibus ubique terrarum commorantibus, praesenti Decreto transfert. 
Decretum S. C. Concilii, d. 25 Iui. 1957 ; AAS. 49 (1957) 63S. 

abstinentiae simul et ieiunii ova et lacticinia etiam mane et vespere 
ubique sumere liceat. 

Uocorum autem Ordinarii, qui nova hac legis abstinentiae et ieiunii 
moderatione utuntur, fideles hortari ne omittant, praesertim clericos, re¬ 
ligiosos et religiosas, ut gravissimis hisce temporibus voluntaria Christia¬ 
nae perfectionis exercitia nec non caritatis opera, maxime erga inopes et 
aegrotos, libenter addant, itemque ad mentem Summi Pontificis preces 
effundant. 

Ex S. Congr. Cone. Decreto d. 28 Ian. 1949 ; AAS 41 (1949) 32 sq. 

Mitigatio legis abstinentiae et ieiunii (ad tempus) pro Ecclesia Orientali. 

... abstinentiae et ieiunii lex servetur «si et prout viget in singulis 
ritibus » his diebus : 

I. Abstinentia : singulis feriis sextis ; 

II. Abstinentia et ieiunium : 

1) prima die Magnae Quadragesimae; 

2) feria sexta Maioris Hebdomadae ; 

3) pervigiliis Nativitatis D. N. I. C. ; vel, pro fidelibus byzan- 
tini ritus, pervigiliis Epiphaniae D. N. I. C.; 

4) pervigiliis Assumptionis B. M. V.; 

benigne tamen indulgens ut diebus abstinentiae simul et ieiunii Exemi Or¬ 
dinarii ova et lacticinia etiam mane et vespere permittere valeant. 

... (ut in Decreto supra citato S. Congr. Cone.). 

Ex S. Congr. pro Eccl. Or. Decreto d. 28 Ian. 1949 ; AAS 41 (1949) 
31 sq. 

663, 3. De lege abstinentiae et ieiunii. 

Abstinentia et ieiunium tempore quadragesimae praescriptum, quod 
hucusque, iuxta can. 1252, § 4, sabbato sancto cessabat post meridiem, 
in posterum cessabit media nocte eiusdem sabbati sancti. 

Decretum generale S. Congr. Rit., d. 23 Dec. 1955 ; AAS. 

Mitigatio legis abstinentiae et ieiunii (ad tempus). 

Cf. Decreta ad n. 658. 

128, 3. De obligatione baptizandi infantes parentum acatholicorum. 

An probari possit consuetudo renuendi baptismum pueris et puellis, 
infidelium filiis, qui scholas catholicas frequentant et bene de religione 
docti, baptismum petunt, eorum parentibus consentientibus, licet post 
baptismum, in suam familiam paganam redeuntes, permultis periculis 
sint expositi. 

R. Negative, idest consuetudo renuendi baptismum pueris et puellis 
infidelium filiis, de quibus agitur, probari nequit, ideoque baptismum tuto 
illis conferri potest. 

S. C. S. Off. d. 30 Mart. 1933 ; Cf. Sartori, Enchiridion canonicum 148. 

140. De usu salivae in administratione baptismi. 

... Sacra Rituum Congregatio, de mandato Sanctissimi Domini Nostri 
Pii Papae XII, rubricam Ritualis Romani Tit. II, cap. II, n. 13, ita refor¬ 
mandum decrevit; « Postea sacerdos pollice accipit de saliva oris sui (quod 
omittitur quotiescumque rationabilis adest causa munditiei tuendae aut 
periculum morbi contrahendi vel propagandi) et tangit aures et nares in¬ 
fantis...» et in futuris eiusdem Ritualis Romani editionibus inserendum 
mandavit. 

Ex Decreto S. C. Rit. d. 14 Ian. 1944 ; AAS 36 (1944) 29. 

159. Ex decreto S. Congr. de Sacramentis De Confirmatione administran¬ 
da iis, qui ex gravi morbo in mortis periculo sunt constituti. Normae. 

1. Ex generali Apostolicae Sedis induito, tamquam ministris extra¬ 
ordinariis (can. 782, § 2) facultas tribuitur conferendi sacramentum Con¬ 
firmationis, in casibus tantum et sub conditionibus infra enumeratis, se¬ 
quentibus presbyteris, iisdemque dumtaxat: 

a) parochis proprio territorio gaudentibus, exclusis igitur paro¬ 
chis personalibus vel familiaribus, nisi et ipsi proprio, licet cumulativo, 
fruantur territorio ; 

b) Vicariis, de quibus in can. 471, atque vicariis oeconomis ; 

c) sacerdotibus, quibus exclusive et stabiliter commissa sit in 
certo territorio et cum determinata ecclesia plena cura animarum cum 
omnibus parochorum iuribus et officiis. 

2. Praefati ministri Confirmationem valide et licite conferre valent 
per se ipsi, personaliter, fidelibus tantummodo in proprio territorio degen¬ 
tibus, personis non exceptis in locis commorantibus a paroeciali iurisdic- 
tione subductis; non exclusis igitur seminariis, hospitiis, valetudinariis 
aliisque omne genus institutis etiam religiosis quoquo modo exemptis 
(cf. can. 792) ; dummodo hi fideles ex gravi morbo in vero mortis periculo 
sint constituti, ex quo decessuri praevideantur. Si huiusmodi mandati 
limites iidem ministri praetergrediantur, probe sciant se perperam agere 
et sacramentum nullum conficere, incolumi praeterea manente statuto 
can. 2365. 

3- Hac facultate uti possunt tum in ipsa episcopali urbe tum extra 
ipsam, sive sedes plena sit sive vacans, dummodo Episcopus dioecesanus 
haberi non possit vel legitime impediatur quominus Confirmationem per 
se ipse valeat conferre, nec alius praesto sit Episcopus communionem 
habens cum Apostolica Sede, licet titularis tantum, qui sine gravi in¬ 
commodo ipsi suffici queat. 

4- Confirmatio conferatur servata disciplina per CIC inducta et ad 
rem accomodata, nec non ritu adhibito ex Rituali Romano excerpto quae 
fuse et ex integro infra transcribuntur : gratis vero quovis titulo est con¬ 
ferenda. 

5. Si confirmandi rationis usum sint assecuti, praeter statum gra¬ 
tiae, aliqua dispositio atque intructio requiritur ut fructuose hoc sacra¬ 
mentum valeant suscipere. Ministri est pro singulorum aegrotorum captu 
eos edocere de his, quae scitu sunt necessaria, intentionem aliquam sus¬ 
citando percipiendi hoc sacramentum ad robur animae conferendum. Cu¬ 
rari autem debet ab his, ad quos spectat, ut si dein convaluerint, oppor¬ 
tunis institutionibus circa fidei mysteria, naturam atque effectum huius 
sacramenti diligenter instruantur. (Cf. can. 786). 

6. Ad normam can. 798, collati sacramenti adnotationem minister 
extraordinarius in paroeciali confirmatorum libro peragat, ibidem inscri¬ 
bendo nomen suum ac nomina confirmati (et si eius subditus non sit, etiam 
illius dioecesis et paroeciae), parentum et patrini, diem et locum, adiectis 
demum verbis : « confirmatio collata est ex Apostolico induito, urgente 
mortis periculo ob gravem confirmati morbum». Adnotatio facienda est 
etiam in libro baptizatorum ad normam can. 470, § 2. 

Si confirmatus sit alienae paroeciae, quamprimum minister ipse de 
collato sacramento parochum confirmati proprium certiorem reddat per 
authenticum documentum, quod omnes notitias complectatur, de quibus 
supra. 

7. Ministri extraordinarii tenentur praeterea singulis vicibus statim 
ad Ordinarium dioecesanum proprium authenticum nuntium mittere col- 
latae a se Confirmationis, additis adiunctis omnibus in casu concurren¬ 
tibus. 

8. Ordinarii loci est ministros extraordinarios, de quibus supra, 
huius decreti praescriptiones meliore, quem censuerit, modo edocere, iis- 

demque singillatim explanare ut pares omnino inveniantur tam gravi ne¬ 
gotio obeundo. 

9. Eiusdem Ordinarii loci officium est quolibet anno, sub initio anni 
proxime insequentis, relationem mittere ad hanc S. Congregationen de 
numero confirmatorum, necnon de ratione a ministris extraordinariis suae 
dicionis in tam praeclaro munere perfungendo adhibita. 

Ssmus. Dominus Noster Pius divina Providentia Pp. XII, in Audien¬ 
tia Excmo. Secretario huius Sacrae Congregationis die 20. Augustii 1946 
concessa, decretum de quo supra approbare et Apostolica Auctoritate 
munire dignatus est, contrariis quibuslibet, etiam speciali mentione dignis, 
minime obstantibus; mandavitque ut idem decretum, in Actorum Apos- 
tolicae Sedis commentario officiali edendum, vim legis habere incipiat a 
die 1 Januarii 1947. 

S. Congr. de disc. Sacr. d. 14 Sept. 1946 ; AAS 38 (1946). 

Extensio huius Decreti. 

Omnibus itaque Ordinariis locorum ab hac Sacra Congregatione de 
Propaganda Fide dependentibus potestatem Sanctissimus fecit, absque 
praeiudicio ceterorum indultorum quibus in re iam fruuntur, ut Sedis 
Apostolicae induito (can. 782, § 2), tribuere valeant omnibus sacerdotibus 
sibi subditis curamque animarum gerentibus, facultatem sacram Confir¬ 
mationem fidelibus sive adultis sive infantibus, intra fines missionalis 
circumscriptionis extantibus et in mortis periculo constitutis, valide mi¬ 
nistrandi ; necnon licite in ipso loco residentiae Episcopi, absente tamen 
quolibet Episcopo vel legitime impedito ; servataque formula a Rituali 
Romano statuta. 

Praesens vero decretum eadem Sanctitas Sua confici publicique iuris 
fieri mandavit. 

Ex Decreto S. Congr. de Propaganda Eide d. 18 Dee. 1947 ; AAS 40 
(1948) 41. 

Extensio huius Decreti. 

... Sacra haec Congregatio pro Ecclesia Orientali ... necessarium du¬ 
xit Ssmum. D. N. Pium Div. Prov. Pp. XII suppliciter exorare ut, quoties 
Datini ritus presbyteri, vi legitimi induti, Confirmationis Sacramentum va¬ 
lide et licite administrare possunt fidelibus proprii ritus, idem — dummodo 
constet ipsum immediate post Baptismum, uti mos est, iam non fuisse 
conlatum — conferre valeant fidelibus quoque rituum Orientalium, quo¬ 
rum spiritualis cura ipsis permaneat, ad normam Constitutionis Aposto¬ 
licae « Orientalium Dignitas » diei 30 mensis Novembris a. 1894, art. 9, 
quae statuit : «Quicumque Orientalis extra patriarchale territorium com¬ 
morans, sub administratione sit cleri latini». 

Eadem, uti patet, valere pariter dicenda sunt quoties Confirmationis 
Sacramentum conferri possit ad normam memorati Decreti S. Congrega¬ 
tionis de Disciplina Sacramentorum. 

Quas preces ... Sanctitas Sua benigne dignatus est adprobare ; si- 
mulque iussit id publici iuris fieri praesenti Decreto. 

Ex Decreto S. Congr. pro Eccl. Orientali d. 1 Maii 1948 ; A AS 40 
(1948) 422 sq. 

Declaratio quoad missionarios emigrantium. 

Missionariis emigrantium quibus, ad normam Constitutionis Aposto- 
licae « Exsul Familia » nn. 34 - 40 , curam animarum in propria dioecesi 
locorum Ordinarii commiserint, competit potestas administrandi subdi¬ 
tis, in articulo mortis constitutis, Sacramentum Confirmationis ad normam 
Decreti Sacrae Congregationis de disciplina Sacramentorum «Spiritus 
Sancti munera» diei 14 Septembris 1946 (AAS 38 pag. 349). 

S. Congr. Consist. d. 7 Oct. 1953 ; AAS 45 (1953) 758. 

160. De aetate confirmandorum. 

An, attento can. 788, sustineatur mandatum Ordinarii loci vetantis 
quominus sacramentum Confirmationis administretur pueris qui aetatem 
decem annorum adepti non sint. 

R. Negative. 

CPI d. 26 Mart. 1952 ; AAS 44 (1952) 496. 

19 8 - 204. De ieiunio eucharistico. 

Nos, attendentes ad notabiles mutationes, quas ordinatio laborum ac 
munerum publicorum necnon universae vitae societatis passa est, instan¬ 
tibus Sacrorum Antistitum precibus satisfacere censuimus atque ideo de¬ 
cernimus : 

1. Ordinarii locorum, exceptis Vicariis Generalibus sine mandato 
speciali, permittere possunt Missae celebrationem horis postmeridianis 
quotidie, si bonum spirituale notabilis partis christifidelium id postulet. 

2. Tempus ieiunii eucharistici servandi a sacerdotibus ante Missam 
et a christifidelibus ante sacram Communionem, horis sive antemeridia¬ 
nis sive postmeridianis, limitatur ad tres horas quoad cibum solidum et 
potum alcoholicum, ad unam autem horam quoad potum non alcoholicum : 
aquae sumptione ieiunium non frangitur. 

3. Ieiunium eucharisticum per tempus supradictum servare tenen¬ 
tur etiam qui Missam celebrant vel sacram Communionem recipiunt me¬ 
dia nocte aut primis diei horis. 

4. Infirmi, quamvis non decumbant, potum non alcoholicum et 
veras et proprias medicinas, sive liquidas sive solidas, ante Missae cele¬ 
brationem vel Eucharistiae receptionem sine temporis limite sumere 
possunt. 

At enixe hortamur sacerdotes et christifideles, qui id praestare valeant, 
ut venerandam et vetustam eucharistici ieiunii formam ante Missam vel 
sacram Communionem servent. 

Omnes denique, qui his facultatibus perfruentur, collatum beneficium 
pro viribus rependere satagant fulgentioribus Christianae vitae exemplis, 
praesertim poenitentiae et caritatis operibus. 

Praescripta, quae his Ditteris Apostolicis Motu Proprio datis conti¬ 
nentur, vim suam exerunt a die vigesimo quinto mensis Martii, in festo 
Annuntiationis Beatae Mariae Virginis. 

Pius XII, Motu Proprio : Indulta a Constitutione Apostolica « Chris¬ 
tus Dominus » extenduntur, d. 19 Mart. 1957 ; AAS 49 (1957) 177 sq. 

211. De Missa, sacra communione et ieiunio eucharistico in triduo sacro 

17. Feria V in Cena Domini, antiquissima Romanae Ecclesiae ser¬ 
vanda est traditio, qua, privatarum Missarum celebratione interdicta, 
omnes sacerdotes omnesque clerici, sacris in Cena Domini intersint, quos 
expedit ad sacram mensam accedere. 

Ubi vero ratio pastoralis id postulet, loci Ordinarius unam alteramve 
Missam lectam in singulis ecclesiis vel oratoriis publicis permittere pote¬ 
rit ; in oratoriis autem semipublicis unam tantum Missam lectam ; ea 
quidem de causa, ut omnes fideles hoc sacro die Missae sacrificio interesse 
et corpus Christi sumere possint. Hae autem Missae inter easdem diei horas 
permittuntur, quae pro Missa sollemni in Cena Domini assignatae sunt. 

18. Eadem Feria V in Cena Domini, sacra communio fidelibus dis¬ 
tribui potest tantummodo inter Missas vespertinas, vel continuo ac sta- 
tim ab iis expletis ; item sabbato sancto dari potest tantummodo inter 
Missarum solemnia, vel continuo ac statim ab iis expletis; exceptis infir¬ 
mis in periculo mortis constitutis. 

19. Feria VI in Passione et Morte Domini, sacra communio distri¬ 
bui potest unice inter solemnem actionem liturgicam postmeridianam, ex¬ 
ceptis item infirmis in periculo mortis constitutis. 

20. Sacerdotes, qui Missam solemnem vigiliae paschalis hora pro¬ 
pria celebrant, idest post mediam noctem quae intercedit inter sabbatum 
et dominicam, possunt ipso dominico die Resurrectionis Missam festivam 
celebrare, atque etiam, si indultum habeatur, bis aut ter. 

21. Focorum Ordinarii, qui feria V in Cena Domini, Missam chris¬ 
matis mane celebraverint, possunt vespere Missam quoque solemnem in 
Cena Domini litare ; verum sabbato sancto, si vigiliam solemnem pascha¬ 
lem celebrare voluerint, possunt, sed non tenentur, Missam solemnem 
ipso die dominicae Resurrectionis litare. 

Ex Instructione De ordine hebdomadae sanctae instaurato rite pe¬ 
ragendo III ; AAS 47 (1955) 846 sq. 

221 S. De sacra Communione recipienda in Nocte Nativitatis Domini. 

An can. 867, § 4, collatus cum can. 821, § 2, ita intelligendus sit ut 
sacra communio distribui possit in missa, quae sive iure sive apostolico 
induito celebratur media nocte nativitatis Domini. 

R. Affirmative, nisi loci Ordinarius iustis de causis 'in casibus par¬ 
ticularibus id prohibuerit ad normam can. 869. 

CPI d. 16 Mart. 1936 ; AAS 28 (1936) 178. 

281 - 283. De Missa ultimo triduo hebdomadae sanctae. 

Cf. ad III, n. 221. 

290. De missis vespertinis. 

Cf. Constitutionem Apostolicam «Christus Dominus» et Instructio¬ 
nem Supr. S. Congr. S. Off. ad III, n. 198 -204. 

De missa vespertina in navi. 

Quaesitum est ab hac Suprema S. Congregatione S. Officii: 

1. Utrum Ordinarii locorum, ad normam n. VI Constitutionis Apos- 
tolicae «Christus Dominus », permittere valeant Missae vespertinae ce¬ 
lebrationem in favorem christifidelium qui navibus addicuntur, maritimo 
itinere perdurante ; et quatenus affirmative : 

2. Quinam sit Ordinarius loci competens in casu. 

Emi. ac Revmi. Patres... respondendum decreverunt: 

Ad 1. Affirmative. 

Ad. 2. Competens est ad praedictam facultatem elargiendum Ordina¬ 
rius loci, in cuius territorio est portus, in quo navis habituali ter consistit. 

Ssmus. autem D. N. D. Pius divina Providentia Pp. XII. ... hoc Emo- 
rum Patrum Decretum adprobavit atque promulgari iussit. 

Supr. S. Congr. S. Off. Decretum d. 31 Maii 1953 ; AAS 45 (1953) 426. 

328; Circa absolutionem sacramentalem generali modo pluribus imper¬ 
tiendam. 

Vide AAS 36 (1944) 155 sq. 

411. Facultas extenditur ad sacerdotes iter aereum facientes. 

... Nos ... certa scientia et matura deliberatione, de Apostolicae po¬ 
testatis plenitudine, statuimus ac decernimus ut quae can. 883 CIC de 
facultate excipiendi confessiones sanciuntur pro sacerdotibus maritimum 
iter habentibus, valeant atque extendantur, consentaneis quidem clausu¬ 
lis, ad sacerdotes iter aereum facientes. 

Pius XII, Motu Proprio d. 16 Dee. 1947 ; AAS 40 (1948) 17. 

Sacerdotibus, qui in peculiaribus custodiae locis detinentur, facultas con¬ 
ceditur sacramentalem eorum confessionem audiendi, qui iisdem in 
locis quavis de causa commorantur. 

... Sacra Paenitentiaria Sacerdotibus, qui eamdem vitae rationem 
participant, Apostolica Auctoritate, concedit facultatem confessionem sa- 

cramentalem eorum omnium audiendi, qui vel in iisdem conditionibus 
versantur vel pro suo munere in iisdem locis commorantur, dummodo 
praedicti sacerdotes iurisdictionem ad confessiones excipiendas a proprio 
Ordinario iam habuerint neque eadem privati fuerint. 

... Ssmus. Dominus Noster Decretum Sacrae Paenitentiariae appro¬ 
bavit, confirmavit et publicandum mandavit. 

Die 22 Feb. 1941 ; AAS 33 (1941) 73. 

506. Addatur 5. 

Episcopus, cuiusvis ritus vel dignitatis, aliquem, neque ab Aposto¬ 
lica Sede nominatum neque ab Eadem expresse confirmatum, consecrans 
in Episcopum, et qui consecrationem recipit, etsi metu gravi coacti (can. 
2229, § 3, 3.°), incurrunt ipso facto in excommunicationem Apostolicae 
Sedi specialissimo modo reservatam. 

Hoc decretum vim suam exeret ab ipso promulgationis die. 

Supr. S. Congr. S. Off., d. 9 Apr. 1951 ; AAS 43 (1951) 217 sq. 

511, 6. Addatur. 

... Sanctissimus Dominus Noster Pius Pp. XII statuere dignatus est: 
In excommunicationem speciali modo Sedi Apostolicae reservatam ipso 
facto incurrunt: 

1. qui contra legitimas ecclesiasticas auctoritates machinantur aut 
earum potestatem quomodocumque conantur subvertere; 

2. qui ecclesiasticum officium vel beneficium vel dignitatem sine ins¬ 
titutione vel provisione canonica, ad normam sacrorum canonum facta, 
occupat, vel in eadem sinit, illegitime immitti, vel eadem retinet; 

3. qui in criminibus nn. 1 et 2 declaratis quovis modo, directe vel 
indirecte, partem habent. 

S. Congr. Cone., Decretum d. 29 Iun. 1950 ; AAS 42 (1950) 602. 

511, 7. Quando haec Excommunicatio incurratur. 

Utrum, ad incurrendam excommunicationem vel suspensionem de 
quibus in can. 2341, sufficiat ut quis, ausu temerario, personam ex recen¬ 
sitis in eodem canone conveniat coram laico iudice ; an requiratur ut per¬ 
sona conventa re a iudice citetur. 

R. Affirmative ad primam partem, negative ad secundam. 

CPI d. 26 Apr. 1948 ; AAS 40 (1948) 301. 

513. De vetita clericis et religiosis negotiatione et mercatura. 

(Addatur n. 12). Quo firmior et magis uniformis ecclesiastica disci¬ 
plina hac de re habeatur atque abusus praecaveantur, Sanctissimus Do¬ 
minus Noster Pius Pp. XII statuere dignatus est, ut Clerici et Religiosi 
omnes ritus latini de quibus in canonibus 487 - 681, ne exceptis quidem 
recentium Institutorum saecularium sodalibus, per se vel per alios, mer- 

caturam seu negotiationem cuiusvis generis, etiam argentariam, exercen¬ 
tes, sive in propriam sive in aliorum utilitatem, contra praescriptum 
can. 142, utpote huius criminis rei, excommunicationem latae sententiae 
Apostolicae Sedi speciali modo reservatam incurrant et, si casus ferat, 
degradationis quoque poena plectantur. 

Superiores vero qui eadem delicta, pro munere suo ac facultate, non 
impediverint, destituendi sunt ab officio et inhabiles declarandi ad quod¬ 
libet regiminis et administrationis munus. 

Pro omnibus denique, quorum dolo vel culpae patrata facinora tri¬ 
buenda sint, firma semper manet obligatio reparandi damna illata. 

S. Congr. Cone., Decretum d. 22 Maiil950 ; AAS42 (1950) 330 sq. 

515, 3. De absolutione ab hac censura. 

Absolutio sacerdotum ab excommunicatione, ob attentatum etiam 
civile tantum matrimonium, et actu cum muliere caste conviventium 
eorumque admissio ad participationem sacramentorum more laicorum 
S. Poenitentiariae Apostolicae exclusi ve reservatur. 

Cf. S. Poenit. Apost. d. 18 Apr. 1936 ; AAS 29 (1936) 242 sq. 

Absolutio a censura, de qua supra ita est S. Poenitentiariae reservata, 
ut nemo unquam, excepto casu periculi mortis, ab eo absolvere possit, 
non obstante qualibet facultate, sive per can. 2254, § 1, sive per privile¬ 
gium, sive denique per aliud quodeumque ius ceteroquin concessa. 

Cf. S. Poenit. Apost., d. 4 Maii 1937 ; AAS 29 (1937) 283 sq. 

516. Decretum Supr. S. Congr. S. Officii de Communistis. 

Quaesitum est ab hac Suprema Sacra Congregatione: 

1. utrum licitum sit partibus communistarum nomen dare vel eis¬ 
dem favorem praestare ; 

2. utrum licitum sit edere, propagare vel legere libros, periodica, 
diaria vel folia, quae doctrinae vel actioni communistarum patrocinantur, 
vel in eis scribere ; 

3. utrum christifideles, qui actus de quibus in nn. 1 et 2 scienter 
et libere posuerint, ad Sacramenta admitti possint; 

4. utrum christifideles, qui communistarum doctrinam materialisti- 
cam et antichristianam profitentur, et in primis qui eam defendunt vel 
propagant, ipso facto, tamquam apostatae a fide catholica, incurrunt in 
excommunicationem speciali modo Sedi Apostolicae reservatam. 

Emmi. ac Revmi. Patres ... respondendum decreverunt : 

Ad 1. Negative; communismus enim est materialisticus et antichris- 
tianus ; communistarum autem duces, etsi verbis quandoque profitentur 
se Religionem non oppugnare, re tamen, sive doctrina sive actione, Deo 
veraeque Religioni et Ecclesiae Christi sese infensos esse ostendunt; 

Ad. 2. Negative ; prohibentur enim ipso iure (cf. can. 1399 CIC) ; 


Supplementum ad editionem tertiam decimam 2 3 

Ad. 3. Negative ; secundum ordinaria principia de Sacramentis de¬ 
negandis iis qui non sunt dispositi; 

Ad. 4. Affirmative. 

Et ... Ssmus. D. N. Pius divina Providentia Papa XIII... resolutio¬ 
nem adprobavit et in Actorum Apostolicae Sedis Commentario promul¬ 
gari iussit. 

Supr. S. Congr. S. Off., d. 1 Iui. 1949 ; AAS 41 (1949) 334. 

De associationibus, quae stant sub impulsu communistarum. 

Nonnullae constitutae sunt associationes, impulsu ac ductu, sicut 
omnibus notum est, partium communistarum, eo spectantes ut pueros 
puellasque imbuant principiis et institutione, quae materialismum sapiunt 
et mores Christianos religionemque impetunt. 

Monentur igitur christifideles huiusmodi associationes, quocumque 
tegantur nomine, plecti sanctionibus, quas comminatur Decretum S. Of¬ 
ficii latum die 1 Iui. 1949 (AAS 1949, p. 334). 

1. Itaque parentes vel eorum locum tenentes qui, contra praescrip¬ 
tum can. 1372, § 2, CIC et memorati Decreti S. Officii, liberos praedictis 
associationibus instituendos tradiderint, ad Sacramenta recipienda admit¬ 
ti nequeunt. 

2. Qui vero contra fidem vel christianos mores pueros ac puellas 
docuerint, incurrunt in excommunicationem Apostolicae Sedi speciali 
modo reservatam. 

3. Pueri ac puellae autem, quamdiu huiusmodi associationum par¬ 
ticipes sunt, ad Sacramenta admitti nequeunt. 

Monitum S. Off. d. 28 Julii 1950 ; AAS 42 (1950) 553. 

520, 10. Quando haec excommunicatio incurratur. 

Cf. Declarationem CPI citatam ad III, n. 511, 7. 

555. De commutatione loci ad lucrandam indulgentiam toties quoties et 
Portiunculae. 

An confessarii, vi can. 935, commutare possint visitationem eccle¬ 
siae determinatae, etiam ad lucrandas indulgentias toties quoties et Por¬ 
tiunculae nuncupatas. 

R. Affirmative. 

CPI d. 19 Ian. 1940 ; AAS 32 (1940) 62. 

557. Elenchus quo Preces et pia opera indulgentiis ditata in favorem 
christifidelium rituum orientalium notificantur. 

Vide AAS 35 (1944) 47 - 57. 

Quoad Datini ritus christifideles vide Enchiridion Indulgentiarum edi¬ 
tum in Typis polyglottis Vaticanis et indicatum in AAS 44 (1942) 235 sq. 

59 3 sq. De materia et forma Sacramenti Ordinis. 

4. Quae cum ita sint, divino lumine invocato, suprema Nostra Apos- 
tolica Auctoritate et certa scientia declaramus et, quatenus opus sit, de¬ 
cernimus et disponimus: Sacrorum Ordinum Diaconatus, Presbyteratus 
et Episcopatus materiam eamque unam esse manuum impositionem ; for¬ 
mam vero itemque unam esse verba applicationem huius materiae deter¬ 
minantia, quibus univoce significantur effectus sacramentales — scilicet 
potestas Ordinis et gratia Spiritus Sancti —, quaeque ab Ecclesia qua talia 
accipiuntur et usurpantur. Hinc consequitur ut declaremus, sicut revera 
ad omnem controversiam auferendam et ad conscientiarum anxietatibus 
viam praecludendam Apostolica Nostra Auctoritate declaramus, et, si 
unquam aliter legitime dispositum fuerit, statuimus instrumentorum tra¬ 
ditionem saltem in posterum non esse necessariam ad Sacrorum Diaco¬ 
natus, Presbyteratus et Episcopatus Ordinum validitatem. 

5. De materia autem et forma in uniuscuiusque Ordinis collatione, 
eadem suprema Nostra Apostolica Auctoritate, quae sequuntur decerni¬ 
mus et constituimus : In Ordinatione Diaconali materia est Episcopi 
manus impositio quae in ritu istius Ordinationis una occurrit. Forma au¬ 
tem constat verbis « Praefationis» quorum haec sunt essentialia ideoque 
ad valorem requisita : «Emitte in eum, quaesumus, Domine, Spiritum 
Sanctum, quo in opus ministerii tui fideliter exsequendi septiformis gra¬ 
tiae tuae munere roboretur». In Ordinatione Presbyterali materia est 
Episcopi prima manuum impositio quae silentio fit, non autem eiusdem 
impositionis per manus dexterae extensionem continuatio, nec ultima cui 
coniunguntur verba : « Accipe Spiritum Sanctum : quorum remiseris pec¬ 
cata, etc.» Forma autem constat verbis «Praefationis» quorum haec 
sunt essentialia ideoque ad valorem requisita : «Da, quaesumus, omni¬ 
potens Pater, in hunc famulum tuum Presbyterii dignitatem ; innova in 
visceribus eius spiritum sanctitatis, ut acceptum a Te, Deus, secundi me¬ 
riti munus obtineat censuramque morum exemplo suae conversationis in¬ 
sinuet ». Denique in Ordinatione seu Consecratione Episcopali materia est 
manuum impositio quae ab Episcopo consecratore fit. Forma autem cons¬ 
tat verbis «Praefationis», quorum haec sunt essentialia ideoque ad 
valorem requisita : « Comple in Sacerdote tuo ministerii tui summam, et 
ornamentis totius glorificationis instructum coelestis unguenti rore 
sanctifica...» 

6. Ne vero dubitandi praebeatur occasio, praecipimus ut impositio 
manuum in quolibet Ordine conferendo caput Ordinandi physice tangendo 
fiat, quamvis etiam tactus moralis ad Sacramentum valide conficiendum 
sufficiat... Huius Nostrae Constitutionis dispositiones vim retroactivam 
non habent... 

Ex Const. Apost. «Sacramentum Ordinis» d. 30 Nov. 1947 ; AAS 40 
(1948) 5 - 7. 

625 sq. Praenotamina ad tractatum X. De matrimonio. 

1. Maximi momenti pro tota doctrina de matrimonio est celeber¬ 
rima Encyclica Pii XI «Casti Connubii» diei 31 Dee. 1930, publicata in 
AAS 22 (1930) 539 - 592. 

2. Die 22 Februarii 1949 Pius Pp. XII edidit Motu Proprio De disci¬ 
plina Sacramenti matrimonii pio ecclesia orientali, quod vigere incepit 
die 2 Maii 1949. Cum ius matrimoniale Orientalium maiore ex parte cum 
iure Eatinorum congruat, hic non totum documentum pontificium affer- 
rimus, sed tantum in quantum continet reales et non tantum verbales 
differentias ad ius CIC. 

Publicatum in ASS 41 (1949) pag. 89 - 119. 

MOTU PROPRIO Pii PP. XII De disciplina Sacramenti matrimonii 

pro Ecclesia Orientali 

[CICJ Ius. Eccl. Or. 1 
[1017] 

Can. 6, § 1. Matrimonii promissio, etsi bilateralis seu sponsalitia, 
irrita est in utroque foro, nisi facta fuerit coram parocho aut loci Hierar- 
cha aut sacerdote cui ab alterutro facta sit facultas assistendi. 

§ 2, l.° Matrimonii promissioni valide assistit idem parochus vel 
loci Hierarcha aut sacerdos ab alterutro designatus qui ex praescripto 
can. 86, 87, matrimonio valide assistit; 

2.° Ille qui matrimonii promissioni assistit obligatione tenetur cu¬ 
randi ut eius celebratio in libro sponsalium adnotetur. 

Can. 7. Sacerdos promissioni matrimonii assistens, sponsis catho¬ 
licis benedictionem in libris liturgicis praescriptam impertire, si ius 
particulare id ferat, ne omittat. 

[ 1022 ] 

Can. 12 . Publice a parocho denuntietur inter quosnam matri¬ 
monium sit contrahendum, iure particulari id ferente. 

[1037] 

Can. 27. Publicum censetur impedimentum quod publico ex facto 
oritur vel quod alio modo probari in foro externo potest; secus est 
occultum. 

[1040] omittitur. 

[1042] 

Can. 31, § 1. Impedimenta gradus minoris sunt : 


1 Canones CIC semper ponuntur in [ ]. 

l.° Consanguinitas in sexto gradu lineae obliquae; 

2-° Affinitas de qua in can. 67, § 1, n. 1, in quarto gradu lineae obli¬ 
quae : et illa de qua in eodem canone § 1, nn. 2, 3, in quovis gradu; 

3.° Publica honestas in secundo gradu ; 

4-° Cognatio spiritualis ; 

5.° Tutela et cognatio legalis de quibus in can. 71 ; 

6-° Crimen ex adulterio cum promissione vel attentatione ma¬ 
trimonii etiam per civilem tantum actum. 

§ 2. Cetera impedimenta dirimentia sunt maioris gradus. 

[ -.] 

Can. 32, § 1. Salva ampliore facultate quae ex privilegio vel iure 
particulari iis competat, canonica causa suffragante, locorum Hierar- 
chae, non autem Syncellus sine mandato speciali, dispensare possunt 
proprios subditos ab impedimentis prohibentibus, exceptis impedimen¬ 
tis provenientibus ex mixta religione vel ex voto in professione minore 
seu simplici emisso in religione iuris pontificii vel patriarchalis, et a 
dirimentibus quae sequuntur : 

1. ° Ab impedimento consanguinitatis in quinto et sexto gradu lineae 
obliquae ; 

2. ° Ab impedimento affinitatis de quo in can. 67, § 1, n. 1, in 
quarto gradu lineae obliquae et ab impedimentis de quibus in eodem 
canone § 1, nn. 2, 3, in quovis gradu; 

3. ° Ab impedimento honestatis publicae in secundo gradu; 

4. ° Ab impedimento cognationis spiritualis ; 

5. ° Ab impedimento cognationis legalis et tutelae ; 

6-° Extra patriarchatus, ab impedimento aetatis, non autem ultra 
biennium completum. 

§ 2. Patriarcha, salva ampliore facultate quae ex privilegio vel 
iure particulari ei competat, praeter facultatem de qua in § 1, dispensare 
potest : 

1. ° Ab impedimento aetatis, non tamen ultra biennium completum; 

2. ° Ab impedimento criminis de quo in can. 65, n. 1; 

3. ° A quarto gradu consanguinitatis in linea obliqua; 

4. ° Ab affinitatis impedimento de quo in can. 67 § 1, n. 1, in se¬ 
cundo et ulteriori gradu lineae obliquae ; 

5. ° A forma celebrationis matrimonii in casu de quo in can. 
90 § 1, n. 2, gravissima tamen ex causa. 

§ 3. Patriarcha potestatem quae ei tribuitur vel agnoscitur in 
§§ 1, 2, exercere potest in proprios subditos ubique, et in omnes sui ritus 
fideles in patriarchatu actu degentes, etsi domicilium vel quasi-domi- 
cilium in aliqua eparchia patriarchatus non habeant. 

§ 4. Ceterorum impedimentorum dispensatio Sedi Apostolicae re¬ 
servatur. 

§ 5. Si contrahentes ad diversas eiusdem ritus eparchias perti¬ 
neant vel ad diversos ritus, dispensatio petatur ab Hierarcha viri, et si 
vir sit acatholicus, ab Hierarcha mulieris. 

§ 6. Delegato ad universalitatem causarum non competit facul¬ 
tas subdelegandi, nisi expresse ei ad singulos actus concedatur. 

[1044] 

Can. 34 , § 1 . In iisdem rerum adiunctis de quibus in can. 33 et 
solum in casibus inquibus ne loci quidem Hierarcha adiri possit, eadem 
dispensandi facultate pollet tum parochus, tum vicarius cooperator, tum 
sacerdos qui matrimonio, ad normam can. 89, n. 2, assistit, tum con- 
fessarius, sed hic pro foro interno in actu sacramentalis confessionis 
tantum. 

§ 2. In casu de quo in § 1, loci Hierarcha censetur adiri non 
posse, si tantum per telegraphum vel telephonum ad eum possit recurri. 

[1045] 

Can. 35, § 1. Possunt Hierarchae locorum, sub clausulis in fine 
can. 33 statutis, dispensationem concedere ab omnibus impedimentis de 
quibus in can. 33, quoties impedimentum detegatur vel, quamvis antea 
cognitum, tunc solum ad notitiam Hierarchae aut parochi deferatur, cum 
iam omnia sunt parata ad nuptias, nec matrimonium, sine probabili gravis 
mali periculo, differri possit usquedum a Sede Apostolica vel, quod attinet 
ad impedimenta a quibus dispensari valet, a Patriarcha dispensatio ob¬ 
tineatur. 

§ 2. Haec facultas valet etiam ad convalidationem matrimonii 
iam contracti, si idem periculum sit in mora nec tempus suppetat recur¬ 
rendi ad Sedem Apostolicam vel, quod attinet ad impedimenta a quibus 
dispensare valet, ad Patriarcham. 

§ 3. In iisdem rerum adiunctis, eadem facultate gaudent omnes 
de quibus in can. 34, § 1, sub eiusdem canonis clausulis, sed solum si casus 
natura sua vel tantum facto sit occultus et ne loci quidem Hierarcha adiri 
ad normam can. 34 possit, vel nonnisi cum periculo violationis sigilli. 

§ 4. Facultate de qua in § 1 non aufertur Hierarchis potestas 
dispensandi a forma in matrimonii celebratione servanda, et ab impedi¬ 
mentis iuris ecclesiastici in quibus Sedes Apostolica solet dispensare, quo¬ 
ties difficilis sit recursus ad Sedem Apostolicam itemque ad Legatum 
Romani Pontificis necessaria facultate praeditum, et simul in mora sit 
periculum gravis damni. 

[1048’ 

Can. 38, § 1. Si petitio dispensationis ad Sedem Apostolicam missa 
sit, Hierarchae locorum suis facultatibus, si quas habeant, ne utantur, 
nisi ex gravi urgentique causa, quo in casu statim Apostolicam Sedem 
de re moneant. 

§ 2. Idem servetur ab Hierarchis locorum Patriarchae subiectis, si 
dispensationis petitio missa sit ad Patriarcham. 

[1050] 

Can. 40. Si quando cum impedimento seu impedimentis publicis a 
quibus ex induito dispensare quis potest, concurrat aliud impedimen¬ 
tum a quo dispensare nequeat, pro omnibus adiri debet Superior qui 
ab omnibus dispensare potest; si tamen impedimentum seu impedi¬ 
menta a quibus dispensare potest, comperiantur post impetratam a Supe¬ 
riore dispensationem, suis facultatibus uti poterit. 

[1053] 

Can. 43. Data a Sede Apostolica dispensatio a matrimonio rato et 
non consummato vel facta, etiam ab iis qui potestatem habent infra 
Sedem Apostolicam, licentia transitus ad alias nuptias ob praesumptam 
coniugis moitem, secumfert semper dispensationem ab impedimento 
de quo in can. 65, n. 1, si qua opus sit. 

[1056] 

Can. 46. Excepta modica aliqua praestatione ratione expensarum 
cancellariae in dispensationibus pro non pauperibus, locorum Hierarchae 
eorum ve officiales, reprobata quavis contraria consuetudine, nequeunt, 
occasione concessae dispensationis, emolumentum ullum exigere, nisi ad 
id faciendum expressam obtinuerint Sedis Apostolicae licentiam aut id 
sit in probatis Synodis constitutum vel recognitum; et si illegitime exege¬ 
rint, obligatione restituendi tenentur. 

[1057] 

Can. 47. Qui ex potestate delegata dispensationem concedunt, in 
eadem expressam mentionem indulti Superioris delegantis faciant. 

[1058] 

Can. 48, § 1. Matrimonium prohibet : 

1. ° Votum publicum castitatis perfectae in professione simplici 
seu minore emissum ; 

2. ° Votum privatum virginitatis, castitatis perfectae, non nubendi, 
amplectendi statum religiosum, et, in ritibus in quibus clerici a recepto 
subdiaconatus ordine obligatione servandi sacrum caelibatum tenentur, 
suscipiendi subdiaconatum vel ordinem maiorem. 

§ 2.° Nullum votum, uno sollemni seu quod in professione maiore 
emittitur excepto, dirimit matrimonium, nisi id speciali Sedis Apostolicae 
praescripto pro aliquibus statutum fuerit. 

[1059] 

Can. 49. In iis regionibus ubi lege civili tutela, vel legalis cognatio 
ex adoptione orta, nuptias prohibet, iure canonico matrimonium illici¬ 
tum est. 

[1064, 4°j omittitur, 
j [1070, § 1] 

Can. 60, § 1. Nullum est matrimonium contractum a persona non 
baptizata cum persona baptizata. 

[1076] 

Can. 66, § 2. In linea obliqua irritum est usque ad sextum gra¬ 
dum inclusive, ita tamen ut matrimonii impedimentum toties multipli¬ 
cetur quoties communis stipes multiplicatur. 

§ 4. l.° Consanguinitas computatur per lineas et gradus; 

2.° In linea recta, tot sunt gradus quot personae, stipite dempto ; 
3-° In linea obliqua, tot sunt gradus quot personae in utroque ductu, 
stipite dempto. 

[1077] 

Can. 67, § 1. l.° Affinitas de qua in can. 68, § 1, dirimit matri¬ 

monium in linea recta, in quolibet gradu ; in linea obliqua, usque ad 
quartum gradum inclusive ; 

2- ° Affinitas de qua in can. 68, § 2, dirimit matrimonium usque 
ad quartum gradum inclusive ; 

3- ° Affinitas de qua in can. 68, § 3, dirimit matrimonium in 
primo gradu. 

§ 2. Affinitatis de qua in can. 68, § 1, n. 1, impedimentum mul¬ 
tiplicatur : 

1. ° Quoties multiplicatur impedimentum consanguinitatis a quo 
procedit; 

2. ° Secundo vel ulteriore matrimonio inito cum consanguineo con¬ 
iugis defuncti. 

[ ... ] 

Can. 68, § 1. l.° Affinitas ex digeneia oritur ex matrimonio valido 

etsi non consummato ; 

2- ° Viget inter alterutrum coniugem et alterius consanguineos ; 

3- ° Qua quis linea et quo gradu, alterutrius coniugis est consangui¬ 
neus, alterius est affinis. 

§ 2. l.° Iure particulari, affinitas ex digeneia de qua in § 1, n. 1, 

oritur etiam inter consanguineos viri et consanguineos mulieris; 

2.° Ita computatur ut tot sint gradus quot fert summa graduum 
consanguinitatis quibus uterque affinium distat a coniugibus ex quo¬ 
rum matrimonio affinitas oritur. 

§ 3. l.° Iure particulari, affinitas praeterea oritur ex trigeneia 

seu ex duobus matrimoniis validis, etiam non consummatis, si duae per¬ 
sonae matrimonium contrahant: a) cum una eademque tertia persona, 
soluto matrimonio, unam post alteram, aut b) cum duabus personis inter 
se consanguineis ; 

2. ° Affinitatem ex trigeneia contrahunt alteruter coniux cum iis 
qui sunt, ex alio matrimonio, alterius coniugis affines ex digeneia ; 

3. ° Haec affinitas, inter alterutrum coniugem et alterius affines, 
ita computatur ut qui sunt ex alio matrimonio affines viri ex digeneia, 
in eodem gradu sint uxoris affines ex trigeneia, et vice versa ; 

4. ° Quoties haec affinitas viget inter consanguineos quoque unius 
et alterius coniugis, ita computatur ut tot sint gradus quot fert summa 
graduum cum consanguinitatis tum affinitatis ex digeneia quibus uter¬ 
que affinium distat a coniugibus ex quorum matrimonio affinitas oritur. 

[1079] 

Can. 70, § 1. Ea spiritualis cognatio matrimonium dirimit, de 
qua in § 2. 

§ 2. l.° Ex baptismo spiritualem cognationem contrahit patrinus 
cum baptizato eiusque parentibus ; 

2.° Si iteretur baptismus sub conditione, cognationem spiritualem 
patrinus non contrahit, nisi iterum adhibitus sit. 

[1080] 

Can. 71. Qui lege civili ad nuptias inter se ineundas inhabiles 
habentur ob tutelam vel ob cognationem legalem ex adoptione ortam, 
nequeunt vi iuris canonici matrimonium inter se valide contrahere. 

[ - J 

Can. 80, § 1. Matrimonium contrahi nequit per procuratorem, nisi 
Hierarcha loci in casu singulari hanc facultatem scripto dederit. 

§ 2. Hierarcha loci hanc facultatem dare potest tantum in casu 
necessitatis, id est si contrahentes, ob gravem causam, sacerdoti se una 
simul sistere nequeunt. 

[1090] omittitur. 

[1091] omittitur. 

[ - ] 

Can. 82, § 1. Ut matrimonium per procuratorem valide celebre¬ 
tur, servandae sunt normae can. 85 et 86. 

§ 2. Coniuges, cum simul fuerint, benedictionem de qua in can. 91 
a sacerdote ad normam horum canonum designato recipere ne negligant. 

[1092] 

Can. 83. Matrimonium sub conditione contrahi nequit. 


Supplementum ad editionem tertiam decimam 31 

[1094] 

Can. 85, § 1. Ea tantum matrimonia valida sunt quae contra¬ 
huntur ritu sacro, coram parocho, vel loci Hierarcha, vel sacerdote cui 
ab alterutro facta sit facultas matrimonio assistendi et duobus saltem 
testibus, secundum tamen praescripta canonum quae sequuntur, et 
salvis exceptionibus de quibus in can. 89. 

§ 2. Sacer censetur ritus, ad effectum de quo in § 1, ipso inter¬ 
ventu sacerdotis adsistentis ac benedicentis. 

[1095, § 1] Can. 86, § 1. 

r ... 1 

Can. 86, § 2. Matrimonio fidelium diversi ritus valide assistit 
Hierarcha loci et parochus qui ad normam § 3, nn. 2-4 est eorum pro¬ 
prius Hierarcha vel parochus. 

§ 3. l-° Nisi aliud statuatur, sive per domicilium sive per quasi- 

domicilium suum quisquis parochum et Hierarcham proprii ritus sortitur ; 

2. ° Deficiente parocho pro fidelibus alicuius ritus horum Hie¬ 
rarcha designet alius ritus parochum, qui eorumdem curam suscipiat, 
postquam idem Hierarcha habuerit consensum Hierarchae parochi desig¬ 
nandi ; 

3. ° Extra territorium proprii ritus, deficiente huius ritus Hierarcha, 
habendus est tamquam proprius, Hierarcha loci. Quodsi plures sint, 
ille habendus est tamquam proprius, quem designaverit Sedes Apos- 
tolica vel, obtento eiusdem consensu, Patriarcha, si iure particulari cura 
fidelium sui ritus extra patriarchatus commorantium ei commissa est. 

4. ° Proprius vagi parochus vel Hierarcha est sui ritus parochus 
vel Hierarcha loci ubi vagus actu commoratur ; deficiente parocho vel 
Hierarcha sui ritus, serventur normae in nn. 2, 3 statutae ; 

5. ° Illorum qui non habent nisi eparchiale domicilium vel quasi- 
domicilium, parochus proprius est parochus loci in quo actu com¬ 
morantur. 

[1095, § 2, et 1096] 

Can. 87, § 1. l.° Parochus et loci Hierarcha, qui matrimonio 

possunt valide assistere, possunt quoque alii sacerdoti facultatem dare 
ut intra fines sui territorii determinato matrimonio assistat, dummodo id 
expresse faciant, et sacerdos sit determinatus ; possunt quoque eidem 
sacerdoti concedere facultatem subdelegandi alium determinatum sacer¬ 
dotem, qui illi matrimonio assistat; 

2.° Vicario cooperatori concedi potest a parocho vel a loci Hie¬ 
rarcha etiam facultas generalis assistendi matrimoniis; qua obtenta, 
ipse facultate subdelegandi gaudet, ut in n. 1 ; 

3-° Facultas concessa contra praescriptum nn. 1, 2 irrita est. 

§ 2. Facultas de qua in §1, n. 1, ne concedatur, nisi expletis om¬ 
nibus quae ius constituit pro libertate status comprobanda. 

§ 3. Focorum Hierarchae administrationem fidelium diversi ritus 
ad normam iuris gerentes dare possunt cuiusvis orientalis ritus rectoribus 
ecclesiarum vel aliis sacerdotibus, curam fidelium, parocho proprii ritus 
orborum, habentibus, generalem facultatem assistendi matrimoniis fide¬ 
lium ritus orientalis, etsi a ritu rectoris vel presbyteri diversi. 

[1097, § 1] Can. 88, § 1. 

[ ... ] 

Can. 88, § 2. Parochus, si ita ferat ius particulare, ut matrimo¬ 
nio licite assistat, indiget insuper licentia Hierarchae loci. 

[1097, § 2] 

Can. 88, § 3. Matrimonium coram sponsi parocho celebretur, nisi 
vel legitima consuetudo aliud ferat vel iusta causa excuset; matrimonia 
autem catholicorum mixti ritus, in ritu viri et coram eiusdem parocho 
sunt celebranda, nisi vir, domicilium vel quasi-domicilium habens in 
regione orientali, consentiat ut matrimonium ritu sponsae et coram 
huius parocho celebretur. 

[1097, § 3] Can. 88, § 4. 

[1099, § 1, 3-°] omittitur. 

[1099, § 2] 

Can. 90, § 2. Firmo autem praescripto § 1, n. 1, acatholici bapti- 
zati, si inter se vel cum acatholicis non baptizatis contrahant, nullibi 
tenentur ad catholicam matrimonii formam servandam. 

[1101] omittitur. 

[1102] omittitur. 

[1103, § 1] 

Can. 92, § 1. Celebrato matrimonio, parochus vel qui eius vices 
gerit, quamprimum describat in libro matrimoniorum nomina coniugum 
ac testium, locum et diem celebrati matrimonii, dispensationem, si dis¬ 
pensatio locum habuit, eiusque auctorem una cum impedimento eiusque 
gradu, atque alia secundum modum in libris liturgicis et a proprio 
Hierarcha praescriptum ; idque licet alius sacerdos facultate vel a se 
vel ab Hierarcha obtenta matrimonio adstiterit. 

[1109, § 3] omittitur. 

[1114] 

Can. 103. Legitimi sunt filii concepti aut nati ex matrimonio 
valido vel putativo. 


[1131, §§ 1, 2] Can. 120, § 1. 

[ - .1 

Can. 120 , § 2 . Ftiam coniux ab altero malitiose desertus obtinere 
potest decretum separationis ab Hieracha loci ad certum incertumve tem¬ 
pus ad normam § 1, n. 2. 

[1141] 

Can- 130, § 1. Sanatio in radice concedi unice potest ab Apostolica 
Sede, firmo praescripto § 2. 

§ 2. Patriarcha potitur facultate concedendi sanationem in radice 
si validitati matrimonii obstat tantum defectus formae celebrationis vel 
impedimentum a quo dispensare potest. 

[1143] omittitur. 

Interpretationes authenticae ad ius matrimoniale Eccl. Or. 

Can. 85. D. I. Utrum sacerdos, latini ritus, legitime assistens 
nuptiis inter partem catholicam orientalis ritus et partem acatholicam, 
sive baptizatam sive non baptizatam, servare debeat praescriptum ca¬ 
nonis 1102, §2, CIC, an praescriptum can. 85 Litterarum Apostolicarum 
« Crebrae allatae sunt». 

R. Affirmative ad primam partem ; negative ad alteram. 

D. II. Utrum sacerdos, orientalis ritus, legitime assistens nuptiis 
inter partem catholicam latini ritus et partem acatholicam, sive baptiza¬ 
tam sive non baptizatam, servare debeat praescriptum canonis 1102, § 2, 
CIC, an praescriptum canonis 85 Litterarum Apostolicarum «Crebrae 
allatae sunt». 

R. Negative ad primam partem; affirmative ad alteram. 

Pontif. Comm. ad redigendum Codicem iuris canonici orientalis die 8 
Ian. 1953 ; AAS 45 (1953) 104. 

Can. 18, § 2. D. I. An loci Hierarcha, in cuius eparchia matrimo¬ 
nium celebratur, dispensare possit ad normam can- 18, § 2 a publicatio¬ 
nibus matrimonii contrahentes eadem lege adstrictos, diversi tamen ritus. 

R. Affirmative, dummodo sit Hierarcha proprius eius qui dispen¬ 
satione eget. 

D. II. An Hierarcha loci, in cuius eparchia matrimonium celebra¬ 
tur, dispensare possit ad normam can. 18, § 2 a publicationibus matrimonii 
contrahentes eiusdem quidem ritus ac ipse Hierarcha, qui tamen non sit 
eorum Hierarcha proprius. 

R. Negative. 

Can. 31, D. Cuius gradus in singulis casibus censendum sit im¬ 
pedimentum quod ex diverso computandi modo, orientali vel latino, 
sit maioris vel minoris gradus iuxta can. 31. 

R. Impedimentum censendum est illius gradus cuius est in disci¬ 
plina Hierarchae qui dispensationem dedit. 

Can. 32, § 5. D. I. An per verba can. 32, § 5, «dispensatio peta¬ 
tur ab Hierarcha viri» excludatur potestas Hierarchae mulieris valide 
dispensandi ab impedimento quod dumtaxat hanc liget. 

R. Negative. 

D. II. An praescriptum can. 32, § 5, applicandum sit si contrahentes 
eiusdem ritus pertineant ad eparchias diversi ritus. 

R. Affirmative. 

Can. 85, § 2. D. Utrum per verbum can. 85, § 2 « benedicentis » 
intelligatur simplex benedictio an requiratur certus ritus liturgicus. 

R. Affirmative ad primam partem, negative ad secundam. 

Can. 86, § 1, n. 2. D. An verba can. 86, § 1, n. 2 : « ... sive con¬ 
trahentes sint subditi, sive non subditi, modo sint sui ritus », collata cum 
verbis can. 1095, § 1, n. 2 CIC: ... in quo (territorio) matrimoniis nedum 
suorum subditorum, sed etiam non subditorum valide assistunt», ita 
intelligenda sint ut parochus et loci Hierarcha orientalis ritus valeant 
valide assistere matrimonio duorum fidelium latini ritus, itemque ut 
parochus et loci Hierarcha latini ritus valide assistere valeant matrimo¬ 
nio duorum fidelium orientalis ritus. 

R. Negative. 

Can. 88, § 3. D. An praescriptum can. 88, § 3, «matrimonia autem 
catholicorum mixti ritus in ritu viri et coram eiusdem parocho sunt 
celebranda...» abroget praescriptum can. 1097, § 2, CIC «... matrimonia 
autem catholicorum mixti ritus, nisi aliud particulari iure cautum sit, in 
ritu viri et coram eiusdem parocho sunt celebranda ». 

R. Affirmative. 

Pont. Comm. ad redigendum Codicem luris Canonici Orientalis 
die 3 Maii 1953 ; AAS 45 (1953) 312 sq. 

Can. 86, § 1, n. 2. D. I. An vi can. 86, § 1, n. 2, parochus et loci 
Hierarcha intra fines sui territorii licite et valide assistant matrimonio 
fidelium sui ritus etiam in locis quae sunt exclusive alius ritus, dummodo 
adsit expressus consensus Orinarii, vel parochi, vel rectoris praedictorum 
locorum. 

R. Affirmative. 

D. II. Utrum interpretatio data in responsione ad I sit declarativa 
an extensiva. 

R. Negative ad primam partem ; affirmative ad secundam. 

Pont. Comm. ad redigendum Codicem luris Canonici Orientalis, d. 8 
Iui. 1952 ; AAS 44 (1952) 552. 

629. De finibus matrimonii. 

De matrimonii finibus eorumque relatione et ordine his postremis 
annis nonnulla typis edita prodierunt, quae vel asserunt finem primarium 

matrimonii non esse prolis generationem, vel fines secundarios non esse fini 
primario subordinatos, sed ab eo independentes. 

Hisce in elucubrationibus primarius coniugii finis alius ab aliis desig¬ 
natur, ut ex. gr. : coniugum per omnimodam vitae actionisque communio¬ 
nem complementum ac personalis perfectio ; coniugum mutuus amor 
atque unio fovenda ac perficienda per psychicam et somaticam propriae 
personae traditionem ; et huiusmodi alia plura. 

In iisdem scriptis interdum verbis in documentis Ecclesiae occur¬ 
rentibus (uti sunt v.gr. finis primarius, secundarius) sensus tribuitur, 
qui cum his vocibus, secundum communem theologorum usum, non con¬ 
gruit. 

Novatus hic cogitandi et loquendi modus natus est ad errores et in- 
certitudines fovendas; quibus avertendis prospicientes Emi- ac Revmi- 
Patres huius Supremae Sacrae Congregationis, rebus fidei et morum tu¬ 
tandis praepositi, in consessu plenario feriae IV, die 29. Martii 1944 ha¬ 
bito, proposito sibi dubio : « An admitti possit quorumdam recentiorum 
sententia, qui vel negant finem primarium matrimonii esse prolis genera¬ 
tionem et educationem, vel docent fines secundarios fini primario non 
esse essentialiter subordinatos, sed esse aeque principales et independen¬ 
tes », respondendum decreverunt : Negative. 

Decretum S. Officii d. 1 Apr. 1944 ; AAS 36 (1944) 103. 

640. Matrimonium putativum. 

An sub verbo celebratum canonis 1015, § 4, intelligi debeat dumtaxat 
matrimonium coram Ecclesia celebratum. 

R. Affirmative. 

CPI die 26 Ian. 1949 ; AAS 41 (1949) 158. 

652. De potestate potestatis civilis in matrimonia non baptizatorum. 

1. Utrum omnia matrimonia Sinensium infidelium, post praedic¬ 
tam legem promulgatam inita secundum morem Sinensium tantum, omissa 
formalitate civili, invalida haberi debeant? 

R. Non certo constare de nullitate matrimonii Sinensium infidelium 
in circumstantiis propositis ; 

2. Utrum Sinenses qui, post civilem illam legem promulgatam, in 
infidelitate non secundum formam a lege civili praescriptam, sed tantum 
secundum morem popularem Sinensium matrimonium contraxerunt, in 
recipiendo sacramento baptismi debeant in forma Ecclesiae matrimo¬ 
nialem consensum renovare? 

R. In recipiendo sacramento baptismi debent renovare consensum 
in forma ecclesiastica, saltem ad cautelam ; ad quam renovationem per 
se admitti non debent nisi velint actum quoque civilem perficere ; 

3. Quomodo agendum sit in casibus, in quibus Sinenses catholici 
revera volunt contrahere in foro Ecclesiae, nolunt autem se subiicere legi 

civili atque recusant consensum matrimonialem exhibere coram magis¬ 
tratu civili? 

R. Missionarii generatim loquendo Sinenses sponsos Christianos ad 
civile matrimonium aptos, ad nuptias ne admittant, nisi prius civili praes¬ 
cripto obtemperaverint vel eidem obtemperare certo parati sint ; et inte- 
rim accurate edoceantur de vero matrimonio christiano et de vi caere¬ 
moniae civilis prae oculis habendo Instructionem super hac re a S. Poeni- 
tentiaria datam die 15 Ianuarii 1866. 

Rittera Cardinalis Secretarii Supr. S. Congr. S. Off. die 28 Iun. 1938 
in : Sylloge n. 206 quater, p. 574/575. 

676, 4. De solutione matrimonii inter acatholicos quorum saltem alter 

baptizatus non sit. 

Connubia inita inter acatholicos, quorum saltem alter baptizatus 
non sit, valida quidem censenda sunt, non tamen adeo rata ut suadente 
necessitate dissolvi non possint in favorem fidei per Supremam Summi 
Pontificis auctoritatem. 

Ex Normis pro conficiendo processu in casibus solutionis vinculi ma¬ 
trimonialis in favorem fidei per Supremam Summi Pontificis auctori¬ 
tatem. S. Off. d. 1 Maii 1934. Cf. Periodica 45 (1956) 22. 

693. De actibus matrimonialibus et praesertim de amplexu reservato. 

Gravi cum sollicitudine Apostolica Sedes animadvertit non paucos 
scriptores his ultimis temporibus, de vita coniugali agentes, passim palam 
et minute ad singula eam spectantia inverecunde descendere : praeterea 
nonnullos auctores actum quemdam, amplexum reservatum nuncupatum, 
describere, laudare et suadere. 

Ne in re tanti momenti, quae matrimonii sanctitatem et animarum 
salutem respicit, munere suo deficiat, suprema Sacra Congregatio S. Officii, 
de expresso mandato SSmi. D.N.D. Pii, divina providentia Pp. XII, 
omnes praedictos scriptores graviter monet, ut ab huiusmodi agendi ra¬ 
tione desistant, Sacros quoque Pastores enixe hortatur ut in his rebus 
sedulo advigilent et quae opportuna sint remedia sollicite opponant. 

Sacerdotes autem, in cura animarum et in conscientiis dirigendis, 
numquam, sive sponte sive interrogati, ita loqui praesumant quasi ex 
parte legis Christianae contra 'amplexum reservatum' nihil esset obii- 
ciendum. 

Monitum Supr. Congr. S. Off. d. 30 Iun. 1952 ; AAS 44 (1952), pag. 546. 

699 . 

Cf. Monitum Supr. Congr. S. Off. notatum ad n. 693. 

703. De continentia periodica. 

Neque contra naturae ordinem agere ii dicendi sunt coniuges, qui 
iure suo recta et naturali ratione utuntur, etsi ob naturales sive temporis 
sive quorundam defectuum causas nova inde vita oriri non possit. Ha¬ 
bentur enim tam in ipso matrimonio, quam in coniugalis iuris usu etiam 
secundarii fines, ut sunt mutuum adiutorium mutuusque fovendus amor 
et concupiscentiae sedatio, quos intendere coniuges minime vetantur, 
dummodo salva semper sit intrinseca illius actus natura ideoque eius ad 
primarium finem debita ordinatio... 

Ex Encycl. Pii Pp. XI « Casti connubii » ; AAS 22 (1930) pag. 561. 

Si presenta inoltre oggigiorno il grave problema, se ed in quanto 
1’obbligo della pronte dispositione al servizio della maternita sia conci- 
liabile coi sempre piu diffuso ricorso ai tempi della sterilita naturale (co- 
sidetti periodi agenesici nella donna), il che sembra una chiara espres- 
sione della volonta contraria a quella disposizione... 

Occorre innanzi tutto considerare due ipotesi. Se l’attuazione di 
quella teoria non vuol significare altro se non che i coniugi possono far 
uso dei loro diritto matrimoniale anche nei giorni di sterilita naturale, 
non vi e nulla da opporre : con cio, infatti, essi non impediscono ne pre- 
giudicano in alcun modo la consumazione dell’atto naturale e le sue ulte¬ 
riori naturali conseguenze. Proprio in cio 1’applicazione della teoria, di 
cui parliamo, si distingue essenzialmente dal abuso gia segnalato, che 
consiste nella perversione delPatto stesso. Se invece si va piu oltre, per- 
mettendo cioe l’atto coniugale esclusivamente in quei giorni, allora la 
condotta degli sposi deve essere esaminata piu attentamente. 

E qui di nuvo due ipotesi si presentano alia nostra riflessione. Se gia 
nella conclusione dei matrimonio almeno uno dei coniugi avesse avuto 
Pintenzione di restringere ai tempi di sterilita lo stesso diritto matrimo¬ 
niale, e non soltanto il suo uso, in modo che negli altri giorni 1’altro con- 
iuge non avrebbe neppure il diritto di richiedere l’atto, cio implicherebbe 
un difetto essenziale dei consenso matrimoniale, che porterebbe con se 
la invalidita dei matrimonio stesso, per che il diritto derivante dal con- 
tratto matrimoniale e un diritto permanente, ininterrotto, e non intermit¬ 
tente, di ciascuno dei coniugi di fronte ali'altro. 

Se invece quella limitazione dell’atto ai giorni di naturale sterilita 
si riferisce non al diritto stesso, ma solo alPuso dei diritto, la validita dei 
matrimonio resta fuori di discussione ; tuttavia la liceita morale di una 
tale condotta dei coniugi sarebbe da affermare o da negare, secondo che 
Pintenzione di osservare costantemente quei tempi e basata, oppure no, 
su motivi morali sufficienti e sicuri. Il solo fatto che i coniugi non offen- 
dono la natura delPatto e sono anche pronti ad accettare ed educare il 
figlio, che, nonostante le loro precauzioni, venisse alia luce, non baste- 
rebbe per se solo a garantire la rettitudine della intenzione e la moralita 
ineccepibile dei motivi medesimi. 

Da ragione e perche il matrimonio obbliga ad uno stato di vita, il 
quale, come conferisce certi diritti, cosi impone anche il compimento di 
un’opera positiva, riguardante lo stato stesso. In tal caso si puo appli¬ 
care il principio generale che una prestazione positiva puo essere omessa, 
se gravi motivi, indipendenti dalla buona volonta di coloro che ne sono 
obbligati, mostrano que quella prestazione e inopportuna, o provano che 
non si puo dal richiedente — in questo caso il genere umano — equamente 
pretendere. 

Il contratto matrimoniale, che conferisce agli sposi il diritto di sod- 
disfare rinclinazione della natura, li constituisce in uno stato di vita, lo 
stato matrimoniale. Ora ai coniugi, che ne fanno uso con l’atto specifico 
dei loro stato, la natura e il Creatore impongono la funzione di provvedere 
alia conservazione dei genere umano. E questa la prestazione caratte- 
ristica, che fa il valore proprio dei loro stato, il bonum prolis. I/ individuo 
e la societa, il popolo e lo Stato, la Chiesa stessa, dipendono per la loro 
esistenza, nell’ ordine da Dio stabilito, dal matrimonio fecondo. Quindi 
abbracciare lo stato matrimoniale, usare continuamente la facolta ad 
esso propria e in esso solo lecita, e, d’altre parte, sottrarsi sempre e delibe- 
ramente, senza un grave motivo, al suo primario dovere, sarebbe un pec¬ 
care contro il senso stesso della vita coniugale. 

Da quella prestazione positiva obbligatoria possono esimere, anche 
per lungo tempo, anzi per 1’intera durata dei matrimonio, seri motivi, 
come quelli che si hanno non di rado nella cosidetta «Indicazione » me¬ 
dica, eugenica, economica e sociale. Da cio consegue che l’osservanza dei 
tempi infecondi puo essere lecita sotto 1’aspetto morale ; e nelle condi- 
zioni menzionate e realmente tale. Se pero non vi sono, secondo un giu- 
dizio ragionevole ed equo, simili gravi ragioni personali o derivanti dalle 
circostanze esteriori, la volonta di evitare abitualmente la fecondita della 
loro unione, pur continuando a soddisfare pienamente la loro sensualita, 
non puo derivare che da un falso apprezzamento della vita e da motivi 
estranei alie rette norme etiche. 

Ora pero voi insisterete forse osservando che nelbesercizio della vostra 
professione vi trovate talvolta dinanzi a casi assai delicati, in cui, cioe, 
non si puo esigere di correre il rischio della maternita, la quale anzi deve 
essere assolutamente evitata, ed in cui d’altra parte, l’osservanza dei 
periodi agenesici, o non da sufficiente sicurrezza, ovvere deve essere scar- 
tata per altri motivi. E allora domandate come si possa ancora pariare 
di un apostolato al servizio della maternita. 

Se, a vostro sicuro e sperimentato giudizio, le condizioni richiedono 
assolutamente un «no», cioe 1’esclusione della maternita, sarebbe un 
errore e un torto d’imporre o di consigliare un « si». Si tratta qui, invero, 
di fatti concreti, e quindi di una questione non teologica, ma medica : 
essa e dunque di vostra competenza. Pero in tali casi i coniugi non doman- 
dano da voi una risposta medica, necessariamente negativa, ma 1’appro- 

vazione di una «tecnica» delfiattivita coniugale assicurata contro il rischio 
della maternita. Ed ecco che siete cosi di nuovo chiamate ad esercitare il 
vostro apostolato, in quanto non lasciate alcun dubbio che anche in questi 
casi estremi ogni manovra preventiva e ogni diretto attentato alia vita e 
alio sviluppo dei germe e in coscienza proibito ed escluso, e che una sola 
via rimane aperta, vale a dire quella delhastinenza da ogni attuazione 
completa della facolta naturale. Qui il vostro apostolato vi obbliga ad 
avere un giudizio chiaro e sicuro e una calma fermezza. 

Ma si obiettera che una simile astinenza e impossibile, che un tale 
eroismo e inattuabile. Questa obiezione voi oggi la sentirete, voi la leg- 
gette dappertutto, anche da parte di chi, per dovere e per competenza, 
dovrebbe essere in grado di giudicare ben diversamente. E si ad duce a 
prova il seguente argomento : «Niuno e obbligato ali'impossibile, e nes- 
sun legislatore ragionevole si presume che voglia obbligare con la sua 
legge anche ali’impossibile. Ma per i coniugi 1’astinenza a lunga durata 
e impossibile. Dunque non sono obbligati ali’astinenza ; la legge divina 
non puo avere questo senso ». 

In tal guisa da premesse parzialmente vere si deduce una conse- 
guenza falsa. Per convincersene basta invertire i termini dell’argomento : 
Iddio non obbliga ali’impossibile. Ma Iddio obbliga i coniugi ali’astinenza, 
se la loro unione non puo essere compiuta secondo le norme della natura. 
Dunque in questi casi 1’astinenza e possibile. Abbiamo a conferma di 
tale argomento la dottrina dei Concilio di Trento, il quale, nel capitulo 
sulla osservanza, necessaria e possibile, dei comandamenti, insegna, rife- 
rendosi a un passo di S. Agostino : «Iddio non comanda cose impossibili, 
ma mentre comanda, ammonisce, e di fare quel che puoi e di domandare 
quel che non puoi, e aiuta affinche tu possa » (Cone. Trid., sess. 6, cap. 11 ; 
Denz. n. 804). 

Ex allocut. Pii Pp. XII d. 29 Oct. 1951; AAS 43 (1951) pag. 844-847. 

723. De Probatione status liberi. 

Facienda est haec probatio secundum normas datas in Instructione 
S. Congr. de Sacramentis diei 29 Iunii 1941 (AAS 33 [1941] 297-307 et 
399) et normas datas a locorum Ordinariis. 

736. De matrimonio per procuratorem. 

Utrum procuratorem, de quo in can. 1089, § 1, mandans ipse desig¬ 
nare debeat; an eiusdem designationem alii committere valeat. 

R. Affirmative ad primam partem, negative ad secundam. 

CPI d. 31 Maii 1948 ; AAS 40 (1948) 302. 

De adsentia simultanea in celebratione matrimonii inter acatholicos. 

Proposito Supremae huic. S. Congregationi dubio : 

Utrum praescriptum can. 1088, § 1, applicetur etiam matrimoniis 
acatholicorum baptizatorum ; 

Emmi. ac Revmi. DD. Cardinales... respondendum decreverunt: 
Affirmative. 

Ssmus. D.N.D. Pius divina Providentia Papa XII..., relatam sibi 
Emmorum Patrum resolutionem adprobavit et publicari iussit. 

Supr. S. Congr. S. Off. d. 30 Iun. 1949 ; AAS 41 (1949) 427. 

754. Abrogatur alterum comma paragraphi secundae can. 1099. 

... Et ideo Nos... decernimus ac statuimus omnes in Ecclesia catho¬ 
lica baptizatos teneri ad canonicam matrimonii formam servandam; 
abrogamus itaque alterum comma paragraphi secundae can. 1099, et 
iubemus ut verba item ab acatholicis nati, etsi in Ecclesia catholica bap- 
tizati, qui ab infantili aetate in haeresi vel schismate aut infidelitate aut sine 
ulla religione adoleverunt, quoties cum parte acatholica contraxerint ex 
can. 1099 expungantur. 

Hac autem arrepta occasione, Missionarios ceterosque Sacerdotes 
admonemus ut iidem praescripta canonum 750-751 sancte servent. 

Mandamus igitur ut hae Eitterae Apostolicae Motu Proprio datae 
in Acta Apostolicae Sedis referantur, ac statuimus ut, quae in iisdem 
iussa sunt, vim suam exerant a die 1 Januarii anni MCMXEIX. 

Pius XII, Motu Proprio d. 1 Aug. 1948 ; AAS 40 (1948) 305 sq. 

755. 

An mulier latina, quae vi canonis 98, § 4, declaret se velle transire 
in matrimonio ineundo ad ritum orientalem viri, adhuc teneatur ad for¬ 
mam celebrationis matrimonii, de qua in canone 1099, § 1, n. 3. 

R. Affirmative. 

CPI d. 29 Apr. 1940 ; AAS 32 (1940) 212. 

761, 2. De vicario cooperatore quoad matrimonia. 

An vicarius cooperator ratione officii, de quo in canone 476, § 6, ma¬ 
trimoniis valide assistere possit. 

R. Negative. 

CPI d. 31 Ian. 1942 ; AAS 34 (1942) 50. 

De Delegato episcopali quoad matrimonia. 

An Delegato episcopali, cui conceditur facultas delegata ad univer¬ 
sitatem negotiorum iuxta canonem 199 § 1, hoc ipso concessa intelligatur 
vel saltem concedi possit delegatio generalis ad assistendum matrimoniis, 
attento canone 1096, § 1. 

R. Negative. 

CPI d. 25 Ian. 1943 ; AAS 35 (1943) 58. 

762. De errore communi. 

An praescriptum can. 209 applicandum sit in casu sacerdotis, qui 
delegatione carens matrimonio assistit. 

R. Affirmative. 

CPI d. 1 Iui. 1952 ; AAS 44 (1952) 496. 

763. De Missionariorum emigrantium officiis quoad adsistentiam ma¬ 
trimoniis. 

a) Ad normam Constitutionis Apostolicae «Exsul Familia», n. 39, 
Missionarius emigrantium, cui cura animarum concredita est, servatis 
ceteris de iure servandis, intra fines territorii sibi praestituti, valide assis¬ 
tit matrimoniis quorum alteruter nupturientium sibi sit subditus. 

b) Ad liceitatem quod attinet, servetur praescriptum canonis CIC 
can. 1097, § 2, iuxta quem «in quolibet casu pro regula habeatur ut ma¬ 
trimonium coram sponsae parocho celebretur, nisi iusta causa excuset». 

c) De investigationibus super statu nupturientium religiose ser¬ 
vetur Instructio Sacrae Congregationis de disciplina Sacramentorum 
« De normis a parocho servandis in peragendis... », edita die 29 Iunii 1941, 
praesertim praescriptum nn. 4 et 10 (AAS 33, pag. 297-307). 

S. Congr. Consist., d. 7. Oct. 1953 ; AAS 45 (1953) 758 sq. 

768. Hoc praescriptum servetur etiam a Missionariis emigrantium. 

Cf. declarationem citatam ad III, n. 763. 

774. Declarationes ad can. 1098. 

An ad physicam parochi vel Ordinarii adsentiam, de qua in interpre¬ 
tatione diei 10 Martii 1928 ad canonem 1098, referendus sit etiam casus 
quo parochus vel Ordinarius, licet materialiter praesens in loco, ob grave 
tamen incommodum celebrationi matrimonii assistere nequeat requi¬ 
rens et excipiens contrahentium consensum. 

R. Affirmative. 

CPI d. 25. Iui. 1931 ; AAS 23 (1931) 388. 

An, ratione habita responsi dati a Pont. Comm. ad Codicis canones 
authentice interpretandos die 25 Iulii 1931 relate ad hunc can. 1098, ad 
hunc eundem canonem referendus sit casus, quo parochus vel Ordinarius 
celebrationi matrimonii religiosi assistere nequit, quia lege civili prohi¬ 
betur, etiam sub poena, matrimonium coram Ecclesia celebrare, nisi prae¬ 
cesserit matrimonium sic dictum civile, et hoc ab auctoritate omnino re¬ 
cusatur, e. g. ob defectum instrumentorum, quae lex civilis requirit. 

R. Affirmative. 

S. C. de Sacr., d. 24 Apr. 1935 ; PRMCD 27 (1938) 45/46. 

Utrum grave incommodum, de quo in can. 1098, sit tantum illud 
quod imminet parocho vel Ordinario vel sacerdoti delegato qui matri¬ 
monio assistant, an etiam illud quod immineat utrique vel alterutri ma¬ 
trimonium contrahenti. 

R. Negative ad primam partem, affirmative ad secundam. 

CPI d. 3. Maii 1945 ; AAS 37 (1945) 149. 

788. De cautionibus in mixtis nuptiis praestandis. 

... sequentibus dubiis : 

I. an validum habendum sit matrimonium celebratum inter par¬ 
tem catholicam et partem acatholicam certe non baptizatam, cum dis¬ 
pensatione ab impedimento disparitatis cultus, si sola pars acatholica 
cautiones ad norman can. 1061, § 1, n. 2 (can. 1071) CIC praescriptas 
praestiterit ; 

II. an validum habendum sit matrimonium celebratum inter par¬ 
tem catholicam et partem acatholicam certe non baptizatam, cum eadem 
dispensatione, ante Codicis luris Canonici promulgationem, si sola pars 
acatholica cautiones praescriptas praestiterit; 

et quatenus negative ad I et II dubium, 

III. utrum tractandae sint tales causae nullitatis matrimonii ad 
normam cann. 1990-1992 CIC, an coram tribunali collegiali ad ordina¬ 
rium tramitem iuris ; 

Emi. et Revmi... respondendum decreverunt : 

Ad I et II : Negative, nisi pars catholica cautiones saltem implicite 
praestiterit ; 

ad III : Negative ad primam partem, affirmative ad secundam, nisi 
in casu particulari certo constet de requisitis in can- 1990 ; et ad mentem. 

Mens autem est : Etsi Sancta Sedes e praxi immemoriali exegerit, 
et nunc stricte exigat ut conditionibus adimplendis in quibuslibet matri¬ 
moniis mixtis cautum sit per formalem promissionem ab utraque parte 
explicite requisitam et praestitam (cann. 1061, 1071), tamen usus facul¬ 
tatis dispensandi, sive ordinariae sive delegatae, invalidus dici nequit 
si utraque pars saltem implicite cautiones praestiterit, i. e., eos actus posue¬ 
rit e quibus concludendum sit et in foro externo constare possit eam cog¬ 
noscere obligationem adimplendi conditiones et manifestasse firmum 
propositum illi obligationi satisfaciendi. 

... Ssmus. D. N. Pius XII... resolutionem adprobavit, confirmavit 
et publicari iussit. 

Supr. S. C. S. Off., 10 Maii 1941 ; AAS 33 (1941) 294 sq. 

De cautionibus praestandis. 

Quaesitum est ab hac Suprema S. Congregatione : 

l.° utrum cautiones quae ad normam can. 1061 praestari debent 
de universa prole catholice tantum baptizanda et educanda comprehen¬ 

dant solummodo prolem nascituram, an etiam prolem ante matrimonii 
celebrationem forte iam natam ; 

2.° quid sentiendum de matrimoniis celebratis cum cautionibus 
de prole nascitura, neglecta prole forte iam nata. 

Emi. ac Revmi. Patres... responderunt: 

ad l. um : Affirmative ad primam partem; Negative ad secundam; 

ad 2. um : Provisum in primo. 

Et ad mentem ; Mens autem haec est : quamvis per se, ad normam 
praefati canonis, cautiones non exigantur de prole forte iam nata ante 
matrimonii celebrationem, omnino monendos esse nupturientes de gravi 
obligatione iuris divini curandi catholicam educationem etiam dictae 
prolis forte iam natae. 

Et Ssmus. D. N. Pius XII... relatam resolutionem adprobavit, confir¬ 
mavit et publicari iussit. 

Supr. S. Congr. S. Off., d. 16 Ian. 1942 ; AAS 34 (1942) 22. 

791. De censura eorum, qui matrimonium contrahunt coram ministro 

acatholico. 

... quidam sacrorum canonum interpretes... vim can. 2319, § 1, l.° ex¬ 
tenuarunt atque plus aequo innixi praescripto can. 1063, § 1, in eodem re¬ 
vocato, docuerunt non quodlibet matrimonium a catholicis initum seu 
attentatum coram ministro acatholico puniri excommunicatione Ordi¬ 
nario reservata. 

Itaque ne christifideles, metu poenae liberati, eiusmodi crimen ad¬ 
mittere audeant, Nos, auditis Emmis et Revmis Patribus Supremae Con¬ 
gregationis S. Officii, Motu proprio ac de Plenitudine Apostolicae potes¬ 
tatis, decernimus ac iubemus ut a can. 2319, §1,1.°, expungantur verba 
« contra praescriptum can. 1063 , § 2 ». 

Pius XII, Motu proprio d. 25. Dee. 1953 ; AAS 46 (1954) 88. 

792. De Communistarum matrimonii celebratione. 

Quaesitum est utrum exclusio communistarum ab usu Sacramen¬ 
torum in decreto S. Officii diei 1 Julii 1949 statuta, secumferat etiam 
exclusionem a celebrando matrimonio : et quatenus negative, an commu¬ 
nistarum matrimonia regantur praescriptis canonum 1060-1061. 

Ad rem Sacra Congregatio S. Officii declarat : Attenta speciali na¬ 
tura sacramenti matrimonii, cuius ministri sunt ipsi contrahentes et in 
quo sacerdos fungitur munere testis ex officio, sacerdos assistere potest 
matrimoniis communistarum ad normam canonum 1065, 1066. 

In matrimoniis vero eorum, de quibus agit n. 4 praefati decreti, ser¬ 
vanda erunt praescripta canonum 1061, 1102, 1109, § 3. 

Supr. Congr. S. Officii, d. 11 Aug. 1949 ; AAS 41 (1949) 427 sq. 

Dictum decretum videbis ad III, n. 516. 

799. De fecundatione artificiali. 

Nous avons d6ja eu maintes occasions de traiter un bon nombre de 
points particuliers, concernant la morale medicale. Mais voici que se pose 
au premier plan une question qui reclame, avec non moins d'urgence que 
les autres, la lumiere de la morale catholique : celle de la fecondation arti- 
ficielle. Nous ne pouvons laisser passer 1'occasion presente d'indiquer 
brie vernent, dans les grandes lignes, le jugement moral qui s'impose en 
cette matiere. 

1. Da pratique de la fecondation artificielle, des lors qu'il s’agit 
de 1'bomme, ne peut etre consideree ni exclusi vernent, ni meme principa- 
lement du point de vue biologique et medical, en laissant de cote celui 
de la morale et du droit. 

2. Da fecondation artificielle, hors du mariage, est a condamner 
purement et simplement comme immorale. Telles sont, en effet, la loi na- 
turelle et la loi divine positive que la procreation d'une nouvelle vie ne 
peut etre le fruit que du mariage. De mariage seul sauvegarde la dignite 
des epoux (principalement de la femme dans le eas present), leurs biens 
personnels ; de soi, seul il pourvoit au bien et a l'education de 1'enfant. 

Par consequent, sur la condamnation de la fecondation artificielle 
hors de 1'union conjugale, aucune divergence d'opinions n'est possible 
entre catholiques. D'enfant congu dans ces conditions serait par le fait 
meme illegitime. 

3. Da fecondation artificielle dans le mariage, mais produite par 
Telement actif d'un tiers, est egalement immorale et, comme telle, a re- 
prouver sans appel. 

Seuls les epoux ont un droit reciproque sur leurs corps pour engen- 
drer une vie nouvelle, droit exclusif, incessible, inalienable. Et cela doit 
etre en consideration aussi de 1'enfant. A quiconque donne la vie a un petit 
etre, la nature impose, en vertu meme de ce lien, la charge de sa conserva- 
tion et de son education. Mais, entre 1'epoux legitime et 1'enfant, fruit de 
1'element actif d'un tiers — 1'epoux fut-il consentant —, il n'existe aucun 
lien moral et juridique de procreation conjugale. 

4. Quant a la liceite de la fecondation artificielle dans le mariage, 
qu'il Nous suffise pour l'instant de rappeler ces principes de droit na- 
turel: le simple fait que le resultat auquel on vise est atteint par cette 
voie ne justifie pas l'emploi du moyen lui-meme ; ni le desir en soi tres 
legitime chez les epoux d'avoir un enfant ne suffit a prouver la legitimite 
du recours a la fecondation artificielle qui realiserait ce desir. Il serait faux 
de penser que la possibilite de recourir a ce moyen pourrait rendre valide 
le mariage entre personnes inaptes a le contracter du fait de l’impedimentum 
impotentiae. 

D'autre part, il est superflu d'observer que l'element actif ne peut 
jamais etre procure licitement par des actes contre nature. 

Bien que l'on ne puisse a priori exclure de nouvelles methodes pour 
le seul motif de leur nouveaute neanmoins en ce qui touche la fecondation 
artificielle, non seulement il y a lieu d'etre extremement reserve, mais il 
faut absolument l'ecarter. En pariant ainsi, on ne proserit pas necessaire- 
ment l'emploi de certains moyens artificiels destines uniquement soit a 
faciliter l'acte naturel, soit a faire atteindre sa fin a l'acte naturel norma- 
lement accompli. 

Qu’on ne l'oublie pas : seule la procreation d’une nouvelle vie selon 
la volonte et le plan du Createur porte avec elle, a un degre etonnant de 
perfection, la realisation des buts poursuivis. Elie est a la fois conforme 
a la nature corporelle et spirituelle et a la dignite des epoux, au develop- 
pement normal et heureux de 1'enfant. 

Ex Allocutione Pii Pp. XII ad medicos catholicos in Congressu inter- 
nationali Romae congregatos, die 29 Sept. 1949 ; AAS 41 (1949) 559 sq. 

De fecundatione artificiali. 

Ridurre la coabitazione dei coniugi e l'atto coniugale ad una pura 
funzione organica per la trasmissione dei germi sarebbe come convertire 
il focolare domestico, santuario de la famiglia, in un semplice laboratori 
biologico. Percio nella Nostra allocuzione dei 29 settembre 1949 al Con¬ 
gresso internazionale dei medici cattolici abbiamo formalmente esclusa 
dal matrimonio la fecondazione artificiale. D'atto coniugale, nella sua 
struttura naturale, e un'azione personale, una cooperazione simultanea e 
immediata dei coniugi, la quale per la stessa natura degli agenti e la pro- 
prieta dell'atto, e la espressione dei dono reciproco, che, secondo la parola 
della Scrittura, effettua 1'unione «in una carne sola ». 

Ex allocutione Pii XII ad obstetrices catholicas Italiae Romae con¬ 
gregatas, die 29 Oct. 1951 ; AAS 43 (1951) 850. 

807. Ab acatholicis nati tenentur hoc impedimento. 

An ab acatholicis nati, de quibus in can. 1099, § 2, ad normam 
can. 1070 subiiciantur impedimento disparitatis cultus, quoties cum parte 
non baptizata contraxerint. 

R. Affirmative. 

CPI d. 29 Apr. 1940 ; AAS 32 (1940) 212. 

815. De dispensatione a lege s. caelibatus. 

An Ordinarii, vi can. 81 et sub clausulis in eo recensitis, valeant dis¬ 
pensare subdiaconos et diaconos ab obligatione servandi sacrum caeli¬ 
batum. 

R. Negative. 

CPI d. 26 Ian. 1949 ; AAS 41 (1949) 158. 

838. De dispensatione huius impedimenti ad normam can. 1052 et 1053. 

Utrum can. 1052 ita intelligendus sit ut dispensatio impetrata pro 
certo et determinato impedimento valeat etiam pro alio impedimento 
eiusdem speciei in aequali vel inferiori gradu, quod in supplici libello bona 
vel mala fide reticitum fuerit; an potius ita tantum ut dispensatio ab im¬ 
pedimento expresso non vitietur per reticentiam alius impedimenti eius¬ 
dem speciei in aequali vel inferiori gradu. 

R. Affirmative ad primam partem, negative ad secundam. 

CPI d. 8. Iui. 1948 ; AAS 40 (1948) 386. 

Utrum verba can. 1053 «facta permissio transitus ad alias nuptias» 
intelligi debeant dumtaxat de permissione facta a Sede Apostolica, an 
etiam de permissione facta ab Ordinario loci. 

R. Negative ad primam partem, affirmative ad secundam. 

CPI d. 26 Mart. 1952 ; AAS 44 (1952) 496. 

858 , 2. De potestate dispensandi vi can. 81. 

An vi can. 81, conlati cum can. 1045, Ordinarius dispensare valeat 
ab impedimentis matrimonialibus intra fines eiusdem canonis 81, etsi 
nondum omnia parata sint ad nuptias. 

R. Affirmative. 

CPI d. 27 Iulii 1942 ; AAS 34 (1942) 241. 

An sub verbis can. 81 «a generalibus Ecclesiae legibus » comprehen¬ 
dantur vota Sedi Apostolicae reservata. 

An Ordinarii, vi can. 81 et sub clausulis in eo recensitis, valeant dis¬ 
pensare subdiaconos et diaconos ab obligatione servandi sacrum caeli¬ 
batum. 

R. Negative ad utrum que. 

CPI d. 26 Ian. 1949; AAS 41 (1949) 158. 














